Sadhajana oreng neka ngangghep oreng se ngalame kapanighen se talebbhi neka lakar la mlarat mangerte aghin. Sebab pan saponapan oreng lok paham masalah gangguan paneka kodhuna bisa e atasaghin kalabhan dhari entar ka oreng se lebbhi ngerte akadhi psikolog. Oreng psikolog neka pastena la ngerte kadhinapa carannah ngobedhin pasien neka ban mangerte aghin keadaannah pasien. Melanah dhari ka'dhinto tugassah epon ghi kodhu narek paponapah se daddhi benang Mera jariah ban ngatas aghin msalh epon. Hal neka manorot kulah kodhu e lakone manabi ghaduwan gangguan kapanighen se bisa nga ganggu ka odhi'an re saarennah napah pole nyangkut aghin ka kalakoan sampeyan.


Senneng mon bisa Dhaddhi Panitia Pemilihan Kecamatan reya rassana senneng. Ngesse'e soal ujiyan se bannya'en 75 soal ban bisa olle nilai 78 rassana senneng sara. Ghun kare noro' ujian se bhakal dateng iya areya ujiyan lesan samacem tes wawancara. mon pas bisa lolos pole tamba bhunga bisa andi' kalakowan se abak molja dhaddhi panitia peleyan. Abhanto naghara ajhalane Demokrasi sanajjan coma neng kecamatan. E tang kecamatan se lolos administrasi reya tellopolo lema' oreng ban samarena ujiyan CAT ekala' 15 oreng ban esareng pole dagghi' ekala' ghun 5 oreng. mogha-mogha dari lema' jiya engko' sala settongnga. Bhanggha rassana mon tekka hajhat


Dhukah se e rassaeh oreng laen lakar dha bidhe. mangkkannah dhari jareya sampeyan kodhu onenge entarrah kammah tojjuen odhi'na sampeyan. Gagal jareya kakannah sateap manosah se odhi'. Manabi sampeyan terro lok gagallah, jareya bennen bedeh neng dunnyah, mala bedeh neng akherat epon manossah badha gagallah selama e dhunnyah. daddhi selama sampeyan neka daddhi manossah Paste badha gagallah, tapeh kadhinapah gagal jareya sampeyan bisa maghabay motivasi kaator daddhi oren se ghaduwah gairah semangat pole ngajalane odhi'. Namong dhari paneka rassah semangat kodhunah paste badha nang sateap insan manossah manabi ngajhalaneh odhi'. Mela dhari odhi' jareya se lok kobasah panapah ban kadhiponapah epon cara odhi' kita kodhu pagghun e jhalane.


Dheddhih fans se profesional artenah sebagai fans kita mesteh cek bhunganah ghebey otabeh teppak atemmoh artis, tapeh jhek keloppaen penting ghebey engak male dheddhih fans se profesional ben lok nginvasi privasinah mereka. Artenah lok ngefoto otabeh video tanpa ijinnah mereka, otabeh anyak tanya'an pertanyaan se personal sarah se kemungkinan mereka lok endek nyeweb. Selaen jiah kita kodhu andik empati. Ariah penteng ghebey e kengak'en jhek artis ajiah oreng kiah ben mereka pola andik odik dan pengalaman se personal se mereka lok endek begi dek publik. Nginvasi privasinah mereka bisa ngebey mereka ngerassah stres ben lok nyaman, ben ajiah penting ghebey metaoh empati ben pemahaman dek atenah mereka.


Andi' ana' da'-ada'en abak sossa magghi bhunga,  polana aba' la tamba dhibasa ban kodhu aberri' conto se bhaghus. Amar Syamil, tang ana' sareyang se rembi' para' pasaan. Dapa' ka katerbi'enna kandunganna tang bini, engko' ta' nyaman ngakan, neser ajhellingaghi sake'en. Entar ka bidan dari ghulagghu pakghun mokka' settong ta' ghellem atamba. Bakto la sorop are, polana aeng tamone la para' tada'a aherra eroju' ka roma sake' andi'en dokter Mukti. Bakto jiya kobaterra atamba polana bakto osom panyaket Korona. Bakto bini la esambi ka kennengngan oprasi pekkeran ghita' pate tennang tako' bada pa-apa ka bini otaba ana' e kandunganna. Teppa' Adan Isa' bada monyena bhaji' pas bada bhaji' epakalowar, engko' bhunga tada' pada dhala ngarembeng aeng mata. Se paleng mabhunga ana' ban bini salamet kabbhi ban eparenge samporna ban sehat.


Oreng mun imanna kuat, aghebey salah sakone` maste dhaddhi pekkeran ben beban. Misalla loppa ta` abhajang isya` panengnga talabbhas sakeng kasohna. Abhajang isya` riya bakto bhajang se paleng abit jhamma tambhang bakto bhajang se laen. dari pokol 19.00 otabe 18.30 sampe` sabellunna adzan sobbu. pajhet e hadist bede se ngoca` mun abhajang isya` ruwa paleng bhagussa ye e akhir bakto, Tape kan ta` kabbhi oreng bisa jhagana tengah malem. Ariya se kadhang aghebey oreng maghampang abhajang isya`, polana baktona lanjhang dhaddhi maentengaghi. Aslina sabellunna tedung otabe pas marena adzan ye langsung abhajang nyaman. Tedung dhaddhi ta` kapekkeran ben ta` was-was atena.


Engko’ bakto kene’ ghita’ kennal pa-apa. Oreng ngoca’ apa’a bhai, etarema bi’ engko’. Neng sakola Esde, engko’ perna atokar bi’ tang kanca. Epamare bi’ reng towa polana engko’ ekoca’ meller bi’ ghuru. Nyatana, oreng se atokar bi’ engko’ rowa tang sepopo. Dhing engko’ la abak towa senga’ sateya, engko’ bannya’ kennal oreng. Engko’ bannya’ tao acaca ban tao apa se ekacaca oreng. Tang omor la ekoca’ towa. Bannya’ oreng ngoca’ engko’ soso dhuli abine. Engko’ aghighir ka aba’ dhibi’ polana ta’ bisa narema oca’ senga’ jiya. Tang ate se ta’ tarema maske neng dalem pekkeran, engko’ ngoca’ ta’ pa-apa. Pagghun ta’ bisa.


Bennyak oreng se lok pateh bhunga teppak masok dek perguruan tegghi se benne negeri. Alasannah soal prestis. Padahal lok kabbhi oreng andik kesempaten ben fasilitas se padeh se ngebey seseoreng andik privilese masok kuliah. Tebhenah teppak e teremah neng perguruan tegghi non-negeri, reng-oreng lok pateh bhunga. E beberempah kasus mala lok bangga sekaleh teppak nyebutaghi nyamah kennengan akuliah. Marghenah padeh. Ajiah benne perguruan tegghi se terkenal. Otabeh kiah teppak nyebutaghi nyamah sekolanah dek nak-kanak se akuliah neng perguruan tegghi negeri, mereka langsung ngerassah rendah diri keadek ben nyerang bik cak-ocak, "Iyeh lakar tang kampus lok terkenal." Padahal seseoreng ghilok tentu taoh nyamah perguruan tegghi tong-sittong se bedeh neng Indonesia.


E bakto pasaan tang bini bakto ta' andi' panyaket magh ngakan kelang pas tapellang tolanga jhuko' manglah se tolanga ja-raja cekka' e rung-gherrunganna dhala loka. Tadarina tolang ghella' ghali aherra entar ka Puskesmas kaangghuy epakalowar otaba eberri' obhat se bisa maelang tolang. Jha' mare ngeppel nase' pagghun ta' elang sanajjan oreng mon tapellang biyasana bisa elang mon ngakan pel-keppella nase'. Bakto dapa' ka Puskesmas koca'en perawatta ta' bisa ekala' polana dalem keng pas eberri' obhat se bisa malordu tolang ban antibiotik ma'le ta' sake'. Ghan jiya tang bini pas tako' ngakan jhuko' ban ta' toman melle kelang ngangghuy jhuko' manglah pole polana tako' tapellang pole.


Salaenna bede se bejhi`, bede kiya se sampe` ngos` ben bejhi` ka oreng se ta` sangajjhe ngota. Mun ta` sangajjha ngota, ye masak tager bejhi` ka orengnga kiya. Kan neser. Mun ta` kacapo` misalla. Contohna enga` nak kanak kene` se e babah omor 5 taon. Ta` ngarte apa-apa jeriya. Mun pas bha tebha sake`, jeriya pas ngota mendadak. Ye ende` ta` ende` nyaman reng tuana ye kodhu ta` bejhi`an, masak ra ye tegha ka anakna dhibi`. pajhet mun la anakna dhibi` rata-rata reng tua anyar la ta` bisa bejhi`, paste aobah dhibi`. Dhaddhi ta` bejhi`an. de`ade`na paleng ye ta` terbiasa, tape mare ruwa ye ta` kera bejhi`an, kan la biasa nangani kotoranna anakna ben ngotana anakna.


Sakeng segghutdha nyongngo' Matteo Sattar GP (MSGP) e YouTube bakto bada bhaktebbhaghan engko' bisa olle hadiya. Hadiya ghella' aropa kaos asli dari Federal Oil se aropaaghi sponsor raja e sala settong ghalimpo' e MotoGP ban sponsor kanal YouTube MSGP. Bhak-tebbhakaghanna ghampang cokop nebbhak e balapan se bbhakal dateng pembalap sapa sebbhakal mennang. engko' nebbhak kalaban bhender ban samarena balapan langsong olle kabhar jha' tang jawabhan bhender. ta' dapa' saminggu kaos ghella' ekerem ka roma kalaban bada tandhatanangnga Matteo ban Sattar se tokang ngabidhi lalampa'an e MSGP. Kaossa Abarna pote bada merana, ghenna' ban sponsor laenna se nyokong. Kaossa abak raja tape engko' pagghun senneng polana areya hadiya ban dhuli aselfi. Mare jiya kaos ghella' etampe ban esaba' e lomare kantos setiya


Salaen ajaga kabherseanna bengko enga` se ekoca` neng attas, jhe` loppa kiya sopaja ta` ngundang serangga dateng ka bengkona, enga` nyabe` kakaknan ben saromben, pas mare ruwa bisa bede lala` mu temmu negghep e kakananna. Ta` pera` lala` kiya, biasana bede nyamana regghu. Tandhana mun kakanan ruwa becca otabe para` bauwa, bisana bannya` regghu. Regghu riya keban kene` se bedena ekakanan otabe nginuman se para` bauwa. Salaen merhateaghi dari kakanan, perhatikan e lingkunganna sekitar, mun semma` ka songai enga` bengkona engko`, ye pangarte, jhe` muang rombu neng songai pas songaiya asat, ruwa ye bisa ngundang serangga. Panengnga mun pas asat ta` pera` rengngi` ben lala`, regghu, ben tekos ye bisa kiya dateng.


Jha'takok manabi la ampon e padeteng sakek sareng pangeran. Jha' sampek lok anyana ghellun tretan, tretan neka paste ghaduwan cara bheng sebeng. Sakobesah oneng sampeyan e uji neka paste kuat Lok kerah Lok kuat. Jha'sadhajana dhuka se lamba' buktenah sampeyan la ampon ngalebedhin. Jarennah, sampeyan kodhu tabukka' atennah, ban ghaduwan semangat jaruah sopajha bisa lebbhi engar pole tor ghaduwan pekkeran se lebbhi sae tor senat pole. Mela dhari jareya sampeyan kodhuna bisa lebbhi tengateh sareng pa apah ban bisa lebbhi semmak sareng Allah ta'ala. Melannah coma sareng kobasannah kita bisa daddhi apa se Eka arep ban bisa lebbhi sae pole.


Ta` usah tako`, bede beberapa cara se bisa elakoaghi sopaja ta` tako`an pole arennang panengnga tako` tasellem. Pertama ajhar ghelle e kolam renang se nengke`, khusus ghebey nak kanak kene`. Kaduwe` ajhaer sokona ngettek ben angghuy pelampung. Mun la abit dibudi ye nyaman kiya bisa bang ngambang dhibi` ruwa sokona. Katello` ajhar nyellemaghi cetakka ka dalem aeng ghebey latih ngalak nyaba. Kaempa` pekkeran kodhu mekker se positif teros. Kabbhi oreng dalem odi`na paste endi` masalah, ye beremma carana kodhu mare masalah ruwa enga` salah settongnga masalah panengnga tako` ka aeng. Pekkeraghi kiya mun bhan sabbhan oreng riya paste mate, mun benni bajana mate polana aeng, ye ta` kera mate polana aeng.


Sinta ben jojo tak tegeh mon ajhelling siti e bully moso ca-kancanah se laen. Sinta ben jojo pas molaeh a bela siti mon bektoh e bully pas sering kiyah ngajhek siti akancaan. Mon misallah Sinta ben jojo entarrah ka kantin pas siti e ajhek kiyah. Otabeh mon misallah guruh aberrik tugas kelompok, pas sinta ben jojo ngajhek siti ghebey gabung dhedih sittong kalompok. Sejjhek siti e kancaen moso sinta ben jojo, siti la tak toman e bully pole moso sakancaan se laen. Ajiyah polanah ca-kancanah se lakoh abuly siti takok ka sinta. Sinta toman napok kancah lakeknah polanah sampe nyeram aing ka sitti ben moso sinta nak-kanak ruah e laporaghi ka ghuruh BK.


Rurin riyah takok dek salah settong kakak kellasah, nyamanah Fatim. Fatim riyah neng sekolanah lambek osis teppak SMP ben anak'en kepala sekolah. Rurin riyah aslenah nak-kanak'en sabbher ben nengenneng. Toman teppak parak molean sekolah sakeng keburunah se ajhelen Rurin tak snegaja nyenggol Fatim se bedeh neng adek'en sampe labu. Aherrah Fatim riyah nasso ben ngamok dek Rurin sampe Rurin deddhi takok padahal Rurin le mentah seporah. Deri jiyah Fatim pas tak senneng dek Rurin ben sereng lok-ngolok Rurin mon lebet eyadek'en sampe sereng eyancem. Fatim lakar cek tegeneh dek Rurin sampe kancanah Rurin nesser se ajhelling Rurin se sereng ekelakoh bik kakak kellasah.


Lamon bada ana' terro melleya in-mainan pas ta' emelleyaghi polana sakejjha' ghun se ekamainna. Tape tang kalakowan reya mala maseddhi ban marentek pekkeranna ana'. Engko' kasta, dhaddhi setiya mon ana' terro kor la patot maso omorra eyusahaaghi ebelli. Banni norodhinna ana', tape etembhang ana' reya pas la-nyala ka andi'en oreng otaba aganggu ka in-mainna na'-kana' laen otaba ana'en oreng tako' pas dhaddhi babatek. Mon la kadung dhaddhi babatek areya malarat se ngoba'a ban biyasana terros kantos towa pagghun la-nyala, mon ta' ontong pas langka tanang. Dhaddhi ango' rengtowa se lowanga etembhang kasta kabudina. Ana' reya bisa nero bhaghus otaba jhuba'. Apa koca'en oreng towana dhibi' epadhaddhiya da'remma ana' ghella'.


Peristiwa traumatis bisa merrik pengaro dek perkembangan otakkeh nak kanak. Ariah bisa nimbulaghi konsekuensi seomor odik ghebey mereka secara fisik, mental, ben sosial. Beberempah dampak psikologis deri trauma masa kennek dek oreng dewasa jiah bisa nimbulaghi masala kontrol emosi ben amarah, depresi, tekanan emosional, tingkat stres se tegghi, gangguen stres pasca trauma (PTSD), ben gangguen psikotik. Nak kanak se e kennengen trauma kompleks mala lebbi mungkin dheddhih trasing. Ariah ngelibataghi mesaen abek dhibik deri pengalaman secara mental. Mereka pola ngebayanaghi jhek mereka bedeh neng laur abek eng mereka ben negghu deri kennengan laen, se ngakibataghi kesenjangan engak'an dek reng oreng se ngalamen jiah.


Anita gik buruh leppas SMA. Anita lakar deri SMA terro ngelanjutagih sekolah pole dek Universitas Airlangga (Unair) se edimmah unair riyah lakar termasok kuliahan favorit neng Indonesia, Anita terro ngalak jurusen farmasi. Aherrah ANita segghut ajer gebey tesan masok kuliah. Sore gik buruh Anita mukkak internet kalaben terro neggueh hasel pengumuman tes masok kuliah, cek tekerjettah Anita polanah eteremah masok dek farmasi Unair. Anita sampek nanges pas sojhud sokkor dek Gusteh Pangeran, margenah duak ben usahanah lok sia-sia. Pas lok abit deri jiyah, Anita merrik taoh dek bapak ben ebhuna. Oreng seppona Anita norok bungah ngetelak anak'en bisa eteremah dek kuliahan favorit. Ebhuna Anita pas ngerencenaagih slamettan gebey Anita margenah le mareh eteremah kuliah.


Manabi neng dhalam aghama Islam jareah badha larangan sebudhan ban ngatoraghin selamed ka aghama laen akadhi sellamat natal jaruah. badha olama' se nyebutaghin lok anapah ban badha jughan se ngalarang sebudhan selamat natal jareya sebab larangan tak olle noro'aghin kabiasa annah reng loar neng dhalam aghama jareya. Pokok kodhu negghu' tenggu'annah aghama. Namong se adhabu lok anapah jaruah, sebab jhaman samangken la ampon kabuka' pekkerannah ban tergantung sareng niatah jughan. tapeh manabi kulah ghi satujuan ngocak ban lok ngocak lokpapa kyah ghi, sobhung masalanah ban netral bein kulah. Sebab hal jareya masalah aghama ban oreng ghaduwan hak bhik'dhibi' edeng, daddhi jha' daddhi manossah se ribet.


Tang bini bakto la dapa' ka katerbi'enna tako' malolo polana osom oreng eyoprasi se rembi'. Rassa tako'en dhala makobater engko' tako' pas rowet aherra pas dhaddhi masalah ka kandunganna. Sala da'iya bakto jiya osom korona ban mon pas ekoronaaghi biyasana ta' dhuli elakone. Poko' rassa kobater la ce' ghenna'en. Tako' mare eyoprasi pas esaba' e kennengnganna oreng se ecapo' korona ban tako' mate marghana eni-banniyaghi maso masake'. Ya engko' ghun bisa macellep tang bini ajaga ma'le ta' stres ban ngorange kasehatdhanna aba'en ban ana' se bada e dalem kandunganna. Tape ya engko' ta' ambu sakale se adhuwa nyo'on baras salamet se kaduwa.


Pegghel polana etokol ana' bakto tedung. Aslinna pegghella engko' banni polana etokol, tape tako' tang ana' terros toman nokolan ban ekabajhi'i oreng bannya' ban tako' nyangghu ta' eyajhari bhender maso engko'. Aherra bakto engko' aghghir pas robana tang ana' seddhi ban tang ate rassana ancor. Mon ana' seddhi ate rassana rentek, engko' ta' tao arapa tang ana' me' nokol pola ngajhak aghaja' tape engko' lekkas ngamok ta' nya'-tanyaan. Dhaddhi engko' mon bada ana' nokol otaba mok-ngamok setiya ta' dhuli aghghir atanya ghallu anowa apa. Tako' pas kacong dhaddhi na'-kana' se tako'an polana segghut ebhentak maso rengtowana. Na'-kana' ghita' ngarte apa, mon banni rengtowana se ngajhari pas sapa, dumasa' oreng laen.


E bekto areh ahad eka ngajek kancana amain e romana, eka ngajek sandy, imam, aya, tanti ben kiki kanca SMA nah. Eka seneng mon ngajek kancanah ka romana amargha eromana mesteh sepeh ebok ben ramanah eka alakoh sampe malem, eka e dhia agih e romana ben kaka’nah ben tokang pelakonah e romanah. Pokol belluk pagi sandy, imam ben aya dheteng kadek amargha romana paleng semmak maso romanah eka. Eka langsung nyoro sandy, imam ben aya langsung masok ka romanah ben soro langsung ka taman bhudiyan. Ca kanca nah eka seghut karomana dhedi la akrab ben la e anghep tretan dhibi’maso eka.


Bakto dhaddhi mahasiswa da'-ada'en engko' ngetter ban ngetek polana esoro presentasi e yada'en ca-kanca maso dosen. Pello nestes dari dai ta' egharassa dapa' ka ales. Mon la ngetek rassana pas jhukemmi malolo ban tanang ter-kaletterran se tako'. Tape nyamana tugas ya kodhu ja-kaja etembhang pas ta' olle nilay bisa pas ta' lulus pangajharan kodhu ngulang pole e semester dateng. Mon pas ngulang ya bisa edhinaaghi kanca saangkatdhan se la bannya' ngala' pangajharan laen ban engko' dumasa' kodhu apolong maso mahasiswa anyar. Mon apolong maso mahasiswa anyar todus sara polana bannya' ta' kennal iya Mon engko' bisa namba kanca, mon pas ta' bisa andi' kanca ya nga'-ngangaan e lem kellas.


Kennneg otabeh tepakpak atemmoh begal riyah lakar mrenges ben lok nyennengagih. Pasteh rassanah bedeh takok'en ben lok bengal se alabennah. Apapole mon oreng se begal jiyah detengah rombongan bennyak bik ngebeh arek otabeh calok ben masang muwah se mrenges. Mangkanah cara sopaje tak atemmo begal riyah bedeh se patot eketaoeh. Pertama mon keluar otabe mangkat dek kammah bein jhek loppaen aduweh dek Guste Pangeran soapaje eparenge slamet. Keduek jhek lebet kennengan se sereng elebetin otabe kennengan begal kedibik'en apapole lem-malem pas teppak seppeh, biasanah kennengan se le biasa bedeh begal jiyah le bennyak oreng taoh deri san-rasanan oreng. Mon bisa mon entar dek kennengan seppeh ajhek kancah apapole mon ngebeh sepeda motor kedibik'en.


Se anyama pasar pengghir jhalan pagghun andi' are pasaran, raja kenni'en pasarra pagghun macet lantaran oreng se ajhuwalan nganglot ka bhauna jhalan. Contona pasar Nagghuwan e Kecamatan Proppo mon are Jum'at ghu-ghangghu pagghun bhai sella' ban macet sanajjan pasarra ghun satella'. Se masella' reya pagghun superra motor se mowa' oreng ban beca' otaba bentor se kor nyaba'. Ghella' engko' epapegghel sara la tao bada settong motor ta' bisa lebat polana eyada'en bada beca', enja' tokang beca' jiya pagghun dha'-kandha'an maso oreng eyattas beca'en. Jha' sakeng engko' oreng se kobassa la eyobbhar beca' maso reng-orenga. Mon la ta' ngarteyaghi ta'reng ango' eyobbharra, ghante' oreng se nompa' motor mon ta' kabhuru, mon pas bada sosolan pate ta'reng neser tan-taretanna se nantos.


Oreng binek paste ngerteh manabi la ampon dhetengah bhulanan jareya emosi paste lok stabil. Kadheng nanges kadhibi' kadheng megghellin, kadheng jughan dujen ngamok tapeh lok taoh apah se e ketanges jaruah.iasannah manabi la kadhi' jareya neka sebab hormon nah seh se dhujen naek toronka'dhinto. Lok stabil ngakibataghin emosinnah neka ka man kamman, saenggha lok jellas jaruah karebbhe neka terro kadhiapah. Manabi sampeyan terro onengah kalabhan oreng se dhujen nanges ka'dhinto otaba oreng se dhujen ngamok tapeh lok oneng sebab bah neka napah ghi paste reng binek se parak dheteng bhulanah otaba teppak ka dhetengan tamoy. Aneka hampir kadaddhian ka sadhajana reng binek, daddhi maklumaghin.


Misa samingguh aghi' entarrah len-jhelenan ka nagereh se andik 4 mosem. Misa entarrah ka Amerika Serikat moso ca-kancanah. Mangkat aghuy pesawat garuda. Sadhepa'en dhe' amerika serikat, Mesa ben kancanah langsong entar ka penginapan ghebey nyabek bhereng ben istirahat sakejjhe'. Samarenah istirahat Mesa ben kancanah nyareh kakanan polanah dheri toron pesawat ghitak ngakan sakaleh. Mingguh sittong, Misa ben kancanah a leng-leng ning New York, Minggu duwe' pas entarrah ka san fransisco. Misa dheri lambek terro bisah len-jhelenan dhe' nagereh se andik empak mosem. Bekto mesa lenjelenan, ning new york satiyah mosem semi dhedih tak pateh panas tapeh tak pateh cellep kiyan.


Mun bejhi` ka taena keban, misalla enga` koceng, ye totop angghuy beddhi otabe apa bhai enga` tanah misalla. Mun la mare ye langsung buang angghuy kertas koran otabe karessek otabe kertas biasa. Buanglah ka tempat sampah otabe kennengan kosong se jhauh dar oreng. Mun oreng dhisaan biasana ta` pate bejhi`an ka taena keban. Salaen ruwa ye bannya` tanah otabe beddhi otabe kennengan kosong bi` songai. Biasana langsung ebuang ka songai. Mun reng kotta ye bede kiya mun muanga taena koceng bede beddhi beliyanna. Cokop epamaso` ka beddhi, la ta` etemmu bauna. Panengnga beddhina kiya ye bisa ngorangi bauna tae koceng. Langsung buang ka kennenganna sampah otabe ka kennengan kosong. Panengnga mun edhina bisa asabaghi sombherre panyake`.


Masa lalu se petteng lok bisa ngaobein daddhi se terrang. Dhalem kaodhi'an pasti bedeh se bisa maghabay sakek manabi e ka enga' ban emodhin. Odhi' jareya akadhi wahana roller coaster ruah roh, kadhang aterpoter tandhes, laon, neng attas, neng bhabha, lakar bisa magabay kapelengen. Pengalaman se ampon e alamen oreng jareya ampon dhe bideh ban sampeyan kodhu onengen ban pahame benderran amargha sateap oreng jareya lakar badha betessah bi' dhibi' edeng daddhi kodhu onenge. badha rassah sakek se lebbhi, badha bunga, badha se dhukah ban laen epon. Tapeh kodhu kadhinapah pole mun tak a jhalan akadhi biasannah ban lok bisa ambu ngeteg sekalean.


Oreng takok jareya lakar la sadhajana neka bisa e atasen sareng napah bein, namong manabi katako'an se ampon la kadaddhian e bhakto se abit biasannah neka mlarat maberesseh. Pan saponapan oreng lakaran ghaduwan rassah takok se eka'dhimmah hal jareya tantonnah lok bisa e pamareh sareng settong kabiasaan ban kodhuna lakar e terapi. Nah katako'an otaba phobia sareng napah bein neka daddhi manabi badha rassah se lok nyaman tor e alamen sareng settong oreng jareya lantaran sadhajana neka lok kengeng e pakon bisa maelang dhibi'. Rassah takok neka bisa elang manabi kita bisa ghal engghal ngoladhi neng dhalem pekkeran kita dhibi' sopajha bisa lebbhi narema apah se badha.


Bannyak oreng se ngalakoh otaba nge prank neka lok nengale bein ban sa biasa beih. Badha se sampe' e pe kapateh ruah sakkeng dhari dan badhannah. Mak bedeh nge prank oreng neng pang pangah listrik se sampek maghabay oreng paneka ka setrum sareng listrik ban ngakibat aghin adhingghal omor. Kabannya'an oreng jareya nge prank oreng reh manorot kulah ghi pa der bender jha' sampe' nyalakaen oreng ban sampek bisa matadha' omorrah. Aneka se paleng bahaya tor makibat aghin oreng jareya sampek sobung omorrah. kalabhan dhari paneka nyareh kennengan se nyaman ruah sopajha lok nimbulaghin marabahaya ka badhan dhibi' tor ka orengah.


Gina areh riyah amain ka Mall Grand Indonesia moso kancanah. Mangkat pagi pokol 10 nompak busway pas ambu ning halte busywa bundaran Indoenesia. Mon la toron dheri halte, gina so kancanah kareh ajhelen sakunih ke arah GI pas dhepak ka Mall. Ning Mall, gina moso kancanah entar ka toilet ghellun ghebey rapi-rapi. Samarenah ruah pas aleng-leng nyareh kaparloan se e kabhuto moso kancanah. Samarenah nemmoh, gina ben kancanah pas entar ka lantai paleng attas kennengennah food dourt polanah nyareah kakanan. Bektoh ning food court gina tatemmoh moso sala sittong grup band shela on 7 se e kasenning moso gina. Gina pas minta foto moso mintah ttd kiyah ning kaossah. Gina cek sennengah sampek loppaeh se ngakanah.


Mara, mun abe` arassa posang, ta` tenang ben ampo ngoso`an carana bede, ye ruwa bi` makuat abe`na ben iman. Bhan sabbhan aghama se bede neng Indonesia riya biasana mun oreng se ta` nemmu tojhuan ye masemma` de Pangeran. Tambeh semma` ka ajharanna aghama, tambeh odi` dhaddhi etata. Odi` lebbih nyaman, tenang ben ye se paste bannya` sokkorra de` se Kuasa. Mangkan mun neng islam bede nyamana abhajang lema` bakto ben adzikkiran. mare abhajang ye adhuwa ghellu pas adzikkiran. Jhe` langsung nyingla mun mare abhajang, dzikkir ruwa abe` ma` le enga` ben asokkor de` Pangeran se nyiptaaghi alam semesat. Dhaddhi odi` riya bisa romasa enteng maseh bannya` cobhana odi`.


Arek riyah egebey deri besseh. Arek se bentuk'en bunder melengkung riyah sereng egebey senjata mon oreng atokar otabeh acarok.  Arek riyah bisa tompol mon lok toman egengseh, tapeh mon sereng egengseh arek riyah tantonah tajem lebbi tajem deri todik depor biasa. Tak jarang oreng takok mon bedeh oreng se ngamok teros ngebeh arek sakeng mrengessah. Cara agebey arek riyah pertamanah besseh epotong sesuai bik okoran se eperloagih. Slanjuttah besseh eobber sampe merah teros besseh jiyah ekol-tokol sampek tepes pas eobber pole terros epemasok dek aeng cellep.  Terros besseh arek jiyah pas epasangen ghuk-tegghuk'en bisa deri kajuh otabe perreng. Mon oreng lambek ngebey arek riyah esambih apasah jughan.


Kaula toman e caretaen sareng ramah, melannah ramahjareya toman amempe a temmoh sareng Rosulullah dele kabungaan tor sampek nanges sasegghughen. ramah epon aberrik taoh carannah sopajha e mempeen rosullah dhalem tedungah : Se pertama kodhu ghaduwan wudhu sabelummah tedhung. Se kadhuwa' manabi bisa a solat gellun sabelummah tedhung ban ca' becaa' sholawat nabbih. Se katellok mecah al mulk tor inna a'toina pabennyak korang lebbhi sa ebhu kaleh. lajuh mecah duwennah tedhung ben niataghin pangarebbhanna. Pebennyak macah sholawat nabi dhalam s asreh manabi bisa jha' korang dhari satos. Oreng se atemmoh Rosullullah dhalem tedungah lakar la bendher, sebeb setan lok bisa ngaropaaghin Rosullullah SAW.


Idola manorot kulah settong oreng se maghabay kita jareya ghaduwan rassah senneg kalaban badhannah settong hal akadhi parassah, kalaoannah, ban fifattah epon sareng kelebbhien se aneka ghaduwin. Misallah reh, kaula neka nge fans sarah sareng Maudi Ayunda, sala le raddhin, penter ban paneka jareya sala settong artis kasohor manabi amaen film jareah ktingah bhagus. kalebbhian kalebbhin paneka semaghabay kulah seneng ban nge fans sareng Maudi. Salaen se esebudih gellek, kepribadiannah ban pola pekkerannah jughan kaula sennengeh saenggha apah se bedeh neng Maudi ka'dhinto terro kaulah toro'en. Daddhinnah idola bhagi kaula aneka otivasi odhi' ghabay oreng se lebbhi sae pole ka adha'eng.


Diki nyamana. Tang kanca se dari lowar polo Madhura. Diki areya orengnga penter dalem hal afilsafat. Kuliya neng UGM Jurusan Filsafat. Neng UGM bannya’ nak-kana’ penter. Biyasana bada kompolanna keya. Engko’ ta’ acaca’a bannya’ dhing bada acara neng Jogja. Polana Jogja areya ekennel bannya’ oreng penter ban bannya’ oreng senneng kompolan ban mabada acara senga’ diskusi sastra, filsafata, politik, ban laenna. Keng bada settong bakto se matacengnga’ engko’. Diki maske orengnga penter, kadhang mon bada oreng atanya kaangghuy aghamana apa, arowa langsong ngighir. Banne dalem oca’ biyasana mon ghighiranna. Diki biyasana noles neng status Wana otaba neng instagramma. Diki jiya banne bajhi’ ka oreng jiya. Tape Diki rowa ta’ enda’ mon bada oreng atanya marghana dhibi’en ta’ etemmo ban ta’ ekennal andi’ aghama apa.


Engko' paleng sengka sara reya mon la'-sella' teppa'en bada e jhalan apa pole kabada'an bakto nompa' montor pagghun abhellisan karebbha dhibi'. Toman bakto noro' sapopo ka Tuban bada e jhalan dhala saejjham ta' ghellem mangkat. Bakto la bisa lebat ta'reng se mamacet ghun marghana ebabanna etrek ngalto' pas nengneng e tengnga jhalan. Hu jha' sakeng pas mengghir ghallu ta'reng nyaman ta' bannya' oreng aserro enga' reya. Sala orenga masang ebbannacora' tada' ru-kabhuruna sakale, sambi ngenynyot rok'. Robana ghel-megghelli terro ecopana mowana se ghel-megghelli juwa. Jha' sakeng pas bisa buru pan sampat maso bato kene' cethakgha se pecos jiya le ta'man-toman.


Bakto ngoddhi adaftar neng Universitas se la bannya' ekennal oreng enga' Universitas Negeri Surabaya (Unesa) rassana rentek ban seddhi sara. Todussa tada' pada, jha' sabellunna ngarep bisa akuliah edissa. Tape ta' saghampang ngen-angen, ettesanna malarat sara. Soal-soal se kodhu elakone maghimengngan baktona pakghun korang mon ghun saejjham Tape se paleng maseddhi reya polana mon la ta' etarema kadhang pekkeran buntu ban ta' kapekkeran kaangghuy akuliah ban ta' andi' alternatif laen. Tape bit-saabitdhan bisa narema ban bisa akuliah e kennengngan laen se SPP-na lebbi moda etembhang Unesa. Tape akuliah e kennengngan se la raja reya gengsina pada lebbi raja, ban biyasana eyangghep penter maso oreng laen ban eyangghep ghampang nyare lako sanajjan saongghunna ta' enga' jiya.


Laila akuliah neng sala sittong univeritas bhagus neng Indonesia. Marghenah lok andik biaya, Laila tebhenah nyareh beasiswa neng kampusseh. Sabbhen areh Laila alakoh ghebey kabhutoan odik eng neng rantauan. Laila alakoh neng sittong kennengan es. Teppak jiah Laila ngerjaaghi kerjaan kelompok mata kuliah wejib. Laila mareh ngechat neng grup male nak kanak anggota kelompok meles. Teppak jiah le H-1 deadline tapeh adek se meles Laila sekaleh. Laila pegghel. Sambih ngerjaaghi, Laila ngerassah lapar. Tebhenah Laila se teppak jiah pesse kareh 3 ebuh keluar melleh mie. Sang e andhel mie nah kenneng e gheggherin ceccek. Laila se dhibuh bik kuliah, kelakoan, ben lok andik pesse pole tebhenah langsung nanges.


Toman rassannah kaula putus asa amargha ghaduwan rassah kastah sebab lok toman ngarteaghin ka badhannah oreng seppo teppa'ghi' odhi'. Abdhina molae lamba'ghilok sadar manabi oreng seppo paneka tetepannah dhari Guste Allah ghabay anak na begitu epon sareng anak engghi ka'dhinto tetepannah dhari sa kobesah ghabay reng sepponnah. Toman settong bhakto Reng seppo menta ngobangih ghin paapah pangaterronnah tape kaula lok bisa ngabulaghin pangaterronnah ka'dhinto. Rassannah manabi engak jareya terron a poter ka bhakto jaruah sopaja bisa mellehaghin paapah pangaterronnah reng seppo. Daddhi toreh lakoneh se maksemal mungkin ghabay reng tuah kita sadhaja. Sebab anapah ? Bhakto neka lok bisa e poter pole ban mlarat.


Lakar ta' bisa etahan dhingla elang kanca. Bada ca' oca'. Bango' elang dhunnya etembhang elang kanca. Artena kanca areya lakar dhunnya se tada' arghana. Mon bada kanca lakar kodhu jaga. Kodhu rabat ghu-ongghu. Jha' sampe' bada oca' se taloccor nyake'e ataena. Kadhang kanca areya lebbiyan bi' reng towa. Ngarte sara. Ngarte polana omorra pada otaba bakto arassae dhunnya abhareng. Arowa bisa mekker bhareng. Nyambhung dhing acaca. Tape kadhang sossa keya mon nemmo kanca se kadhang bateggha tegghel ta' kenneng abalai. Kanca se enga' rowa biyasana epenneng. Ghun bisa ekedingaghi bhai. Otaba cacana arowa ngarteaghi ma'le ta' ngambhulan. Sossa keya mon ta' nemmo kanca. Engko' kadhang bada pekkeran ta' terro andi'a kanca. Neng bakto se laen, kanca reya ekabhuto sara. Polana kanca reya bisa aberri' apa se engko' penta, salaen dhunnya. Neng-sennengngan contona.


Kaelangan bharang bharang reya padana ban ujiyan kasabbharan tape lakar ghibaanna lakar sossa ban rowet malolo apa'a bhai bharangnga. Nyare biyasan banni pas etemmo mala ghagghar ojang kabbhi. Contona bakto mon la kaelangan dompet se pessena ekabhuto ban bada KTP se efotokopiya polana olle BLT, esare kalaban sossa aherra ghun ojang. Bakto ambu nyare pas matennang pekkeran pas abhajang. Bakto abhajang reya biyasana pas enga' jha' dompet reya bada eyattassa tv neng dalem roma. Bakto mare abhajang ya bhender ongghu dompet jiya paddhang sara enga' keng aolokghan eyattassa tv. mangkana mon setiya kaelangan engko' ajhar tennang, keng ango' ta' kaelanganna ma'le ta' rowet pekkeran.


Saongghunna mon acaca pangalaman dhala bhingung sedimma se ekacaca'a sakeng bannya'en pangalaman se elebadhi. Tape mon epekker bada settong pangalaman se paleng ekaenga' iya areya bakto engko' bisa along-polong ban oreng-oreng raja polana noro' Organisasi ban bisa semma' kalaban oreng penter. Pangalaman ghella' bisa atemmo sareng Pa' D. Zawawi Imron lebbi dari sakaleyan ban dalem settong bakto bisa settong motor e dalem parjhalanan. Pa' Zawawi lebur acareta ban mon dapa' e Pamekasan biyasana ngoca' bada donat se nyaman. Kennengnganna e barung bun lao' teppa' e parempadhan Cemmanes. Ban Penyair se asmana raja kalaban puisi "Ibu" ban segghut eyonjhang mahasiswi kaangghuy ngesse'e lalampa'an.


Bakto mole dari Sorbhaja entar nyalase ka Ampel molena bada kabhar aing ba'a e pasar Bhligha ban e dhisa Jrengik. Bhender ongghu bakto dapa' pasar Bhligha aing ce' rajana dhala maso' ka montorra oreng. Bakto jiya bannya' montor mate polana kamaso'an aeng, engko' sakalowaga  tako' se lebatdha, tape bada oreng se malae ma'le ta' mate eggassa montor jha' sampe' toron. Aherra mangkat ban bakto dapa' ka aing ba'a abhellisan maso sapeda motor se ngadek eyada'en montor ce' bannya'en ta' ghellem ajhalan. Arapa mon tako' mate sapedana nengenneng e pengghir ma'le ta' aganggu montor se lebatdha, mon montor la mate etengnga aing ta'reng pas sajan marowet ban macet tamba lanjhang. Poko'en bannya' sapeda motor se ban-saromban bakto macet lakaran.


Sampeyan oneng jughan dhari kajadian pengumuman neka, salaen kulah lok bisa nyiddeh tedhung. kaula senneng pole akherrah kulah bisa masok group rajeh settong angkadhen 2018 wkwkwk. ya Allah akherrah deddhi mahasiswa kyah ghi. Senneng ongghu rassannah manabi ngoladhin neka. Pokok settong kaloargha jughan senneng, Kaula ampon yapsiyap ngekos taoh mon engak jyah, padahal nyareh kos kosan bein ghilok e sareh. tapeh la ampon nyareh kadhek ruah wkwkwk. Oreng seppo kaula ampon ataceretah kaman dimman jhak kaula eteremah neng Sorbhaja ban daddhieh Sarjana. Padahal ghilok ekalakoneh le ngarep daddhi Sarjana. tape Alhamdulillah e kabulen ongghu sareng pangeran. Guste Allah lakar la sae ghi.


Nina bektoh kenik takok ka belabeh. Sampeh sittong areng kancanah tak taoh mon nina takok ka belabeh. Moso kancanah nina e ngettenget polanah takok ka ghember belabeh. Bhik kancanah nisa e songghu congocoh. Pas kalaghuknah moso kancanaha tas se e sambih nina e berrik belabeh. Nisa tak taoh mon e dhelem tas bede belabeh. Bektoh nina mukkah tas se e sambih pas belabeh ruah kaluar. Nina takerjhen pas teros atuat. POlanah ngejjhit sarah ben syok, nina pas pingsan. Moso ghurunah pas e sambih ka puskesmas polanah tak ghellem jhegeh. Nina e dantos gurunah ning puskesmas. Olle 15 menit, nina akhirrah sadar.


Soleh lebur nengghuen drama korea. Ning drama korea se etegguh Soleh, pemerannah anghyu HP samsung flip se kaluaran anyar. Soleh cek terronah dhe' hp ruah polanah katon lebur. Kalaghu'nah, Soleh pas entar ka ITC nyareh hp ruah. Saarean aleng-leng dhe' sittong konter ka konter se laen, dheri lantai sittong dhe' lantai duwe'.  Maskeh aleng-leng saarean Soleh tak olleh Hp ruah. Oca'en se ajhuel, Hp ruah ghitak masok ka Indonesia. Tak Soleh tak patah semangat, saminggu ka ade', Soleh nelpon kancanah se bedhe ning Batam. Atanyah, apah HP ruah la bedeh ning Batam. Can kancanah la bede se masok ,maskeh tak benyak. Polanah cek terronah, Soleh pas netep melleaghi ka kancanah se bedeh ning Batam. Selang sabulen messen pas Soleh cek sennengah polanah la bisa negghu' HP ruah.


Odi' se ta' bisa eyator dhibi' areya banne odi'. Apa pole odi' mon la eteta reng bini' reya padana maso macan eyator terbelong ta' andi' argha sakale. Reng lake' reya kodhu dhaddhi Pamimpen edalem kalowarga ban sakabbhinna parembhaghan. Banne ghun noro' pato magghi edalem Al-Qur'an ejellassaghi jha' Arrijalu kowwamuna alannisa'. reng lake' reya eceptaaghi kaangghuy dhaddhi pamimpen kaangghuy oreng bini'. Areya tada' kae'anna maso teori patriarki otaba feminisme. Areya parsoalan kawajibhan se kodhu elakone maso manossa lake' kaangghuy binina. Tape mon oreng lake'en ta' genna ya ta' rapa magghi menta pesa, keng mon se bini' ta' pelak reng lake' ghi' wajib ngajhari se bhender. Areya bhukte jha' Al-Qur'an adhil.


Bisa tapangghi bhai la lowar biyasa salaen sibuk RPD reya andi' panyaket gagal ginjal se kodhu nyassa dara bhan minggu. Bakto abhareng seeyenom komi bulla' ban aeng cellep sara kaangghuy nahan sake'en bhadhan. Pa' Radhar Panca Dahana (RPD) se aropaaghi sastrawan, pangangghi' teyater, ban oreng se penter elmo Bhudhaja Indonesia. Asakalangkong sara ka Ba' Novi se bisa marabu RPD, polana ghun Emba' Novi se bisa akomunikasi polana moretdha bakto e Jakarta. Se laen ato-foto maso Pa' Radhar, engko' sakeng sennengnga dhala ekaloppae se menta'a foto. Tape sanajjan ta' bisa afoto engko' andi' bakto se lebbi argha iya areya ngater Pa' Radhar ka Bandara. Se ta' nyana engko' epentae nomer HP ban eyajhari pan-barampan carana dhaddhi oreng se bhaghus.


Neng hape engko' ekabhare olle sapeda motor. Bakto jiya engko' bada neng sakola'an tareppa'en ngajhar. Engko' da'-kaada'en etelpon bi' nomer anyar. Engko' nyangkana jha' tang pakedhan areya la dapa' ka roma. Lakar ta' eyangka' bi' engko' polana engko' oso' ngajhar. Marena jiya tang hape monye. Monye dari monyena SMS. Bada oreng akabhar jha' engko' olle sapeda Scoopy. Engko' takerjhat, apa iya engko' olle ongghu. Marena jiya engko' langsong kalowar dari kellas. Engko' nelpon ka nomer se merri' tao jiya. Eyangka'. Ngakona lakar engko' ongghu olle Scoopy. Keng engko' kodhu soro majar ghallu ghabay ongkos keremma. Marena engko' ngejjhid, engko' merri' tao ka tang kanca marghana olle sapeda jiya. E marena tang kanca merri' tao jha' jiya anipu engko', pas langsong ebloker bi' engko' nomerra. Ma'le ta nelpon pole. Ma' bada jhaman sateya se ghampang olle rejhekke se raja senga' jiya mon lakar neyaddha nepuwa oreng.


Ngetelak pocong riyah lakar le ngebey ngetter ben takok. Parak kabbhi oreng maggih awallah ngocak bengal, keng mon ketelak kangsong pasteh bedeh rassah ngetterah. Pocong riyah salah settong macemmah setan otabe hantu se terkenal neng Indonesia. Pocong riyah ngangghuy kain kafannah mayyit oreng se mateh, deddhi klambinah pote ben eyeket neng attas ben bebenah padenah oreng mateh se ekafani jiyah. Pocong riyah lok bisa ajhelen biasa margenah neng begiyen sokonah etaleh, mangkanah mon entar dek man-kamman pocong mesteh aloncak. Pocong riyah mrenges mon lakar bedeh pas nemmoen oreng, oreng pasteh ngetter ben takok polanah esangghu se mateh jiyah lok tenang otabeh odik pole.


Bakto ghi' kenne' engko' nyambu'aghi aresanna nyanynya se olle bufet saparo ban engko' se olle. Bakto ekocco' engko' meddhet dhalubangnga ta' ebukka', nengenneng ebabana bhungkana kersen, bakto jiya ghun mare ashar engko' degdegghan pas kalowar settong dhalubang aresan se aesse nomer Pa' Polo Settong. Eyorakaghi maso katowana, jha' nomer Pa' Polo Settong aherra engko' nyongngo' tang endi' aesse nomer 41. Engko' aorak "ekenneng engko'!" sampe' libali sambi alonca'. Kapanna la paste aherra engko' berka' ka roma ngabala ka nyanynya jha' aresanna ekenneng. Bi' nyanynya engko' eyombhalli pesse bakto jiya lemaebu. Lemaebu jiya mon sabbhan padana maso sekt ebuna setiya, jha'reng jhajhan bannya' se ghi' argha satos ban seket ropia. Bakto jiya sonarra are rassana abarna emmas kabbhi.


Rassannah manabi nengale oreng ngandhung pole ghi manabi kulah pastinnah la senneng Sarah, melanah aneka rejekkeh dhari sakobesah. Saenggha hal kadhin jareya lakar la semmoh krusial ghi neng dhalam rumah tangganah oreng. Badeh pasangan se lok siap ghaduwan anak pole ban lok porron kacepedden ghaduwan potra. Bedeh jughan se mlarat sarah ghaduwan anak neka dele a program ka man dimana ban terro ghaduwan anak se cek mlarattah. Aneka sadhajana paste badha pelean seng maseng dhalam duwa' pasangan se ampon la sah. Manorot kulah ghabay kasapakaden se eka'dhimmah jareya bisa nemmoh tojjhuen akherrah dhari kabinan ka' dhinto ban e taremah sareng kaloarga laennah.


Ta' etarema neng Universitas Negeri Malang (UM) rassana enga' keng ta' andi' tojjhuwan pole kaangghuy nyare elmo. Universitas se ekaterro reya padana ban tojjhuwan tong-settongnga nerrosaghi odi'. Ta' etarema kadhang rassana enga' odi' keng la buntu ban ta' nemmo jhalan laen. Tape oreng kadhang ta' ngarte sakale parkara enga' reya. Padana peggha' maso pacar ban cora' tada' reng bini' laen se bisa aghante. Sanajjan etarema neng kampus laen tape mon la ngeding nyamana UM pas enga' CLBk se ghun nyake'e ate pole. Neat akuliah neng UM terro ajharra ka Profesor Djoko Saryono ban bisa neng-sennengngan e dalem perpustakaan kampus se koca'en ghenna' sara essena bukuna. Tape mon la enga' jiya kodhu bisa mokka' pekkeran kaangghuy ta' mabuntu pekkeran.


Oreng mon segghut aghighir eyeccap oreng ta’ genna bi’ oreng Madhura. Neng barta pada keya. Oreng se segghut aghighir ta’ bisa ekoca’ ghila. Bannya’ macemma oreng aghighir neng dhunnya. Bada se lakar ta’ bisa ngoca’ biyasa mon ka ana’ potona. Bada se ngoca’ alos keng kadhang eyangghep ngeghir bi’ ana’en. Bannya’ oreng kadhang ta’ biyasa ka atoran se la epaddhek bi’ reng kantor. Marghana bada atoran jiya, bada palako se ta’ tarema polana atoranna kalebat ta’ manossa. Aherra karyawan ghella’ arowa dhaddhi cermet ban bangal aghighir maske okomanna, dagghi’ bisa epakalowar dari kalakowanna. Apa oreng senga’ jiya ekoca’ ghila? Enja’ keya. Karyawan jiya coma abilla ka apa se lakar bhender.


Sang Pote mole rek berrek'en bik ben ghibenah kabbhi, Pote setenga jhem kemudian depak dek romanah. Pote e dentek bik keluarganah neng ruang tamoy. Ebok sambhungah lok nolongen Pote nyabek reng bherengah se bennyak juah tapeh langsung nyareh le olle. Sang e tegghuh keng sittong semangkah, ebok eng Pote ngamok ben menteng jiah. Pote cek sedinah semangkanah lok bisa e kakan. Tapeh adek se nyangka jhek bedeh emas neng delemmah semangkah jiah. Seketika Pote nyessel mek lok ngalak se rajeh bhein. Ebok eng kiah sajen ngombheng mek lok ngalak se rajeen. Pote sajen ngamok polanah ben ghibenah berrek mala e soro ngalak semangkah rajeh.


Mesa mareh norok acara kelulusan ning sekolah SMA nah. Samarenah acara ning sakolaan, mesa pas mole a bhereng kancanah nompak motor. Ning romanah, mesa la e sambut moso reng tuanah. Robenah reng tuanah cek bhunganah polanah mesa lulus dheri SMA moso nilai se bhegus. Mesa pas e berrik hadiah Iphone moso bapak en. Mesa cek perak geh sampek nangis polanah e berring bhereng se lakar se katerro. Momen riyah dhedhih momen se paleng e kasenneng moso mesa sampek bisah masok kuliah. POlanah nilai SMA nah bhegus, mesa bisa masok ka kampus se bhegus ben  e katerro benyak ca-kancanah mesa ning SMA nah.


kadaddhian traumatik se e alamin oreng neka acem-macem ban ghaduwan dampak se anaberna jughan. Dhari bannya'na bharna dampak se moncol, dampak se paleng bannyak ban rajeh se e kelluaghin engghi paneka rassah kobater, cemas, lok mampo ngandaliaghin badhan dhibi', emosian ban dhujen ngamok, ghaduwan masalah dhalem relasinnah ban kaloarganna, tor macem-macem epon. Rassah trauma jareya bisa beres dhalam pansaponapan jhalannah bhakto entah neka dhalam jangka se pendhek otabah lanjhang. Kodhu ghaduwan oreng se bisa a bhanto ngatasen masalah jareya akadhi lingkungan se sae, pola pekker se sae jughan, ban mon parlo kodhu badha psikolog se bisa a bhanto masalah jareya manabi ghitak beres ongghu. ha


Mon engak ka kancah neka jha' pas ghi' butoh bein buruh makenga' tapeh kodhu enga' dhalem ka adhaan napah bein sopajha pagghun a sambung sataretanannah. Melannah dhari paneka, sampeyan kodhu onenge ka adaannah jaruah jha' sampek loppah. MOn saleng makenga' jaruah deddhi salanjhana neka pagghun a sambhung talennah ban ta' pegge' sampe' bileh bein, saenggha lok ma elang ban pagghun a tale. Makeh lok bik orengah satoidak eng sareng kaloarghannah neka ghi' bedeh jhalan tor sataretanan ban lok lennyep saketika manabi la mapon elang anak na ka'dhinto. Mela dhari ka'dhinto detenge bein sopajha dulih atemmoh ban te pangghi male lok jhau pole.


Make le taoh jhek kemungkinan besar preman jiah keremannah pejabat, tapeh se nyamanah insting bertahan odik mesteh bedeh. Nirbita ngerassah keancem. E posisi abek eng se kedhibik ben secara fisik kala deri 2 preman se bhedhennah kekker jiah, Nirbita ngerassah lok andik cara kabur. Ajiah se ajhelen mesteh ghempang e tabeng bik preman se ngangghuy sepeda motor. Ben Nirbita kiah lok negghuk pa apah se bisa e kaghebey senjata, e teppak 2 preman jiah negghuk todik ghebey ngancem Nirbita. E tengnga situasi kadik jiah, Nirbita engak bik esseh rekaman suarah neng hp ben video neng laptop'eh. 2 jejak digital se bisa e angghuy ngelaben pejabat jiah.


Bakto engko' nyeram bhako e saba se salokke' bada monyeyan angen santa'. Malem jiya engko' nyeram kadhibi' ban kateppa'an ta' tera' bulan. Bakto angen ngajalurut santa' pas bada mahlok celleng dek-ngadek e paddhuna saba. Bi' engko' gembreng ebhantengaghi pas buru ngocer. Molae dari kadhaddhiyan jiya engko' ta' bangal nyeram bhako lem-malem kajhabha bannya' bharengnga. Polana mon la ngoca' katemmon maso bharang enga' jiya neng saba tako' pas aganggu ban noro' bunte' bisa dhaddhi palanga, biyasana pas terros nyandhing ka se ekasennengnge. Dari pan-barampan careta lakar bannya' oreng se segghut ngatela' ban pada jherra, tape mon bangal pas esampat otaba etangtang sakale.


Santi la bede 3 bulen norok les bahasa ghebey ajher Toefl. Bhen areh santi jhegeh pagi, sarpan ben siap-siap mangkat les. Santi les sampek siang. Mon la dhepak siang, santi mole ben kancannah ajhelen sokoh polanah semmak. Mon re-sore santi ben kancanah jher bhering materi se ghellek pagi e ajherin ning kelas. Mon la malem, santi ben kancanah ngerjaaghi tugas se ebriik ghuruh moso review materi se ghebey lagghuk. Samarenah tello bhulen les ben ajher saareh bhenteng. Santi norok ujien. Ujien la mareh pas kareh nantos pengumuman. Bekto areh pengumuman, santi cek sennengah polanah bisa lulus ujien toefl bhereng kancanah.


"PHK karyawan polanah efisiensi perusahaan ghebey majheu deri rogi ternyata sah sah bhein. Pokok eng perhateaghi hak hakkeh karyawan" Gelombang Pemutusan Hubungan Kerja (PHK) ghik pagghun alanjut neng beberempah perusahaan startup. Kabherreh isu Bubble burst dheddhih alasan startup kodhu ngelakonen PHK, polanah perusahaan teppak sossa delem mertahanaghi bisnis tebhenah kodhu ngelakonen PHK karyawan ghebey ngehemat anggaran. Secara ketentuan perusahaan lakar bisa ngelakonen PHK karyawan polanah efisiensi perusahaan se ngalamin rogi (Pasal 36 huruf b Peraturan Pemerintah No 35 Taon 2021 tentang Jhenjhih Lakoh Bektoh Tertentu, Alih Daya, Bektoh Lakoh ben Bektoh Istirahat, ben Pemutusan Hubungan Kerja (PP 35 / 2021)).


Ban sampeyan kodhu onenge jha' sampek kita neka se daddhi bhekkal reng seppo nerap aghin pola asuh se sala ban nerros aghin dhari reng seppo kita neka. Sopajha lok a sambhung ban katerrosan sampe' la tuah, saenggha sobhung pamegghe'en taleh merannah. Tarotamannah manabi melein nak kanak jareah jha' sampe' ngombheng napah pole nokol ka anak jareah saenggha bisa nyepta aghin kalakoan se ngetaif. Kalakoan se negatf dhari anak ka'dhinto biasannah e timbhul aghin bhakto kanak neka tombu ban e terrap aghin pola asuh se sala. Buktenah manabi anak nanges jareya jha' ombheng ban nokol namong belein pa sae bein ban semmoh tegges.


Badha kadaddhian sala paham pole dhari jareya, bhu ebhunnah kancannah anak kulah neka entar ngongghein jaruah. Tang anak neka makeh ghi' rek kerek tapeh pekkerannah jareya cek dewasannah ban sekabbeh jareya lakar la tennang daripada tretan se laennah. Akherrah ghi pagghun kulah nerap aghin anak jareya jha' sampe' e kekang ban bisa ngalaksana aghin masalannah dhibik sampek mareh. tapeh kita daddhi reng seppo neka kodhu bisa mantou aghin kalakonah nak kanak iah. Akherrah reng sepponah neka padeh ngerteh jha' anak eng jareya salah paham, melanah ana kulah lok nokol keng melein tapeh bedeh kancah se kenneng sengghol dheri budih e sangghu kenneg tokol sareng tang anak.


Toman kulah neka e ombheng sareng oreng sebab kulah jareya duh cek kebbhurunnah jaruah, tapeh manorot kulah ghi lok kebhuruh manabi jareya ban la ampon sesuai sareng prosedur. Namong kulah kadhineka sebab pelayananah neka lok adhil ban dhen bedhen jaruah. Carannah kulah male lok ngamok engghi ka'dhinto matennang peekran ghellun sopajha lok daddhi benana ka dhan kulah jareya. Lajuh kulah mabennyak istighfar napah napah se e kalakoh manossah jareya sopajha bisa lebbhi nengale dhalam pan saponapan aspek. Mela dhari jareya kita bisa ban kodhu ngontrol badhan dhibi' sopajha bisa lebbhi sae ka adha'eng ban lok ma panas jaruah ka budhinnah.


Perasaan tako` e suntik riya biasana angghuy oreng se ta` tao asuntik sakale. Utamana nak kanak kene` sampe` omor 11 taon. Nak kanak lambe` ben sateya bhidhe. Mun nak kanak lambe` ta` angghuy suntik otabe tager nginep e rumah sake` mun sake`, tape cokop eberri` obat bi` dokter otabe mantre e daerahna la nyaman. Tape mun jhaman sateya nak kanak la cokop bannya` se nginep e rumah sake`. Nak kanak mun e suntika eteghhu` ghellu biasana abe`na, otabe e ajag nyator bi` Dokterra sopaja ta` arassa sake` pas esuntik. tape ye bannya` se nagis nak kanak tekka`a la e ajhak nyator ben Dokterra. Tape mun la tao esuntik, jhe` esuntika pole ye ta` nangis.


Paleng ta` senneng pole mun ngabes coro bede e bengko. Kabbhi oreng paste pernah bede corona. Coro riya atandhaaghi mun bengko ruwa gheddhe`. Tambeh bannya` coro, biasana gheddhe` sara bengkona. Mun la ebherse`e bisa ngorangi kabedeanna coro. Coro ruwa senneng ka kennengan se gheddhe`. Bede oreng tako` kiya ka coro, panengnga ghelia`. Ye riya paleng pernah etengghepi ben coro, pas bakto jeriya langsung acerreng. Coro riya paleng bannya` pas osomma jhan ojhan. Bede macemma se bisa ngabbhar, bede se enje`. Mun ngabbhar riya se ampo aganggu sara, panengnga ambhu etabeng. Mun ta` ngabbher ye aggha angghuy sapo otabe apa pas pate`e la mare.


Bakto tang ana' sake' engko' seddhi sara ban adhu'a' ta' bu-ambu ka Allah ma'le dhuli eparenge baras. Aherra edalem du'a' ghella' engko' anadar mon tang ana' baras emelleyaghina in-mainan. Bakto mole dari romasake' aherra engko' mangkat melle in-mainan pasa dhuli mole. Teppa' bakto tang ana' jhagha tedung engko' dapa' sambi negghu' in-mainan ran-jharana. Sakalangkong ayah, sakalangkong ayah koca'en tang ana' sambi akopa' tanang. Ate rassana senneng sara ngatela' tang ana' takerjhat polana emelleyaghi ran-jharanan se ekaterro abit ban senneng sara polana ana' aomor ghita' 2 taon la bisa ngoca' sakalangkong ka eppa'en. Bhunga reya banni polana soghi, nomer settong ana' ban kalowarga sehat ban ana' senneng.


Benyak oreng rajeh se dhujen ka film horor otabeh film hantu. Ariyah ghebey benyak oreng rajeh se pas kok nakoen ka nak-kanak, pas aghelleken abhereng mon la ajhelling nak-kanak kenik nangis polanah takok. kok nakoin nak-kanak riyah tak bhender ben tak bhegus. Oreng rajeh tak kerah taoh dampak se bhekal e ka olle nak-kanak se lakoh e kok takoen riyah engak apah. Bisah bhein nak-kanak kenik riyah rajenah gheddih takokan. Apah se lebur ghebey reng rajeh ghik tak nantoh bhekal lebur kiyah ghebey nak-kanak kenik. Mon aghejek moso nak-kanak kenik, kodduh penter, nyareh se lakar lebur ghebey nak-kanak ben masenneng ogghu ka nak-kanak.


Manabi dhabunnah samangken jareya oreng se bisa nengale setan e sebbhut nak kanak se ghaduwan kalebbhian ban e sebbhut nak kanak indigo. tapeh kulah biasannah nganggheppah biasa bein manabi nengale hal se aneh jareya. Manabi kulah ngajellas aghin rassah takok eng ghi sadhajana lok kerah ngerteh perasaannah kadhinapah wkwkwk. Ngejjhit ghi iyeh, takok ghi jughan napah pole pucet sadhajana muwah la ampon jellas nekah. Pokok eng perasaannah jareya lok bisa e jellas aghin sareng pa-apah rassannah nano nano. Saenggha manabi e deskripsi aghinnah jyah lok kerah bisa sakeng tekerjeddeh ban lok kebesah panapah wkwkw. Sampeyan manabi terro taoah ghi nengghu bein film horor, jyah jung lebbhien.


Bannya’ oreng ta’ tao, jha’ aghighir reya bada mamfaaddha. Koca’en oreng penter, aghighir bisa ngorange jhel-ghanjhel se bada neng pekkeran otaba jhel-ghenjhel se bada neng ate. Kadhang bannya’ oreng, se terro aghighira, rowa ghi’ etahan neng pekkeran ban atena. Alasenna polana todus ban ta’ bisa aghighir. Aghighir reya banne ghun ngoca’ ca’-oca’ dalem kabada’an nyentak. Enja’. Aghighir reya bada batessa. Bada oreng se katon aghighir maske sowarana ta’ ranyeng otaba nyentak. Oreng se enga’ jiya biyasana ekatako’. Tako’ merre ka dhibi’en. Tako’ ghi’ arassa ta’ nyaman apolong bi’ oreng se ta’ sennengnge otaba oreng se aghabay sala ka dhibi’en. Bannya’ oreng dhaddhi sossa malolo polana ta’ esambhungaghi oca’en ka ca’-oca’ se lakar epadapa’a. Tape dalem kandha reya, aherra apa ca’en orengnga. Sa sennengnga orengnga. Keng kodhuna epadapa’ jiya ma’le essa pekkeran ban atena. Ta’ temmo jhel-ghenjhel se marengsa’an ka kaodi’enna.


Mon le deiyyeh hedeh kodhu ngelakonen beberempah jhelen. Hedeh kodhu ngakoen apah se teppak kejadien. Lok papah make ngerassah lok papah. Mon hedeh ngerassah sedih, hedeh kodhu taoh jhek hedeh lok kedhibik. Hedeh kiah kodhu ngeprioritasaghi ngerabet abek eng hedeh. Pertimbangaghi strategi simpel kadik ngakan secara teratur, lateyan, ben nyempetaghi ghebey istirahat. Kalak bektoh ghebey abek eng dhibik. Akoen kesuksesannah hedeh. Hedeh ngelakonen hal terbaik se hedeh bisa. Hedeh kiah kodhu sadar bik apah se hedeh rassaen. Teppak eng ngelakonen aktivitas se hedeh lakonen, fokus dek masa setiah ben dinnak otabeh e delem bhasa Inggris here-and-now. Ajiah ngebey hedeh sadar bik apah se hedeh lakonen ben rassaen.


Geta cek terronah masok ka kampus paramadina. Geta apangrasah mon kampus paramdina riyah kampus se keren ben bhegus. Kakak en Geta kiya lulusen kampus paramadina. Benyak senior Geta kiyah se masok ning kampus Paramadina riyah. Geta pas daftar ning jurusan ekonomi ning Paramadina. Areh riyah pengumuman lolos apa enjek. Geta la benyak usaha ben benyak doa. Pas nyonggok pengumuman, Geta ngetek tapeh pasra. Ghen e sareh, Geta ternyata tak lolos ka Paramadina. Geta seddi sampek nangis sabit abitdeh. Geta pas mole ka roma ben nangis pole bektoh a careta ka reng tuanah. Moso reng tuanah, Geta e hibur makle tak pateh seddi pole.


oreng se bhunga teppak olle undian jiah oreng se lok toman nyangka jhek abek eng dhibik bisa olle, alias e delem bhasa laen kabbhi oreng bhunga ben adek se nyangka jhek bisa menangin undian. Marghenah undian jiah tong - ontongan. Padeh bik sistem penilaian seleksi masok perguruan tegghi se adek se taoh kriteria e teremanah. Tebhenah sang mareh memasok nilai dek komputer, reng - oreng keng bisa nyiapaghi ghebey langkah seleksi berikutteh, ajiah seleksi lebet tes. Mon le mareh e teremah lebet jalur SNMPTN, reng - oreng benne ngerassah usaha ajher ghebey SBMPTN-ah sia - sia, tapeh ngerassah jhek ajiah bonus. Marghenah adek se bisa ngejamin kiah mon lebet SBMPTN bisa e teremah.


Cakra ben Nanda setiyah entar dek toko kain. Nanda ngajhek Cakra dek kassah polanah gebey mele ben ngobenege kain gebey ejheik deddhi klambih se eangghuy gebey lamaran. Neng kassah Cakra ben Nanda semmo abit, polanah gik nyesuaiagih terro berna apah ben model kain se dekremmah. Cakra teppak mele-mele kain jiayh le agressah mon tabuk'en lok nyaman, Cakra abele dek Nanda terro entar dek WC sekejjhek keng bik Nanda gitak ebegi polanah Nanda lok gellem edhinaagih kedibik. Aherrah Cakra ngampet kek tabuk'en, keng sakek lok kuattah Cakra pas akentok, lakar lok nyareng monyenah keng beunah semmo beceng. cakra cek todussah ben Nanda norok todus ben agellek'en.


Oreng ngandhung neka pastennah ghaduwan masalah se laen bhik dhibi' edeng. Sadhajana neka paste lok padeh antara settong ban laennah. badha jughan oreng ngandung malah se ghaduwan masalah neka dhari se lakek, akadhi se lakek neka ta ngota otaba sakek. Ibarattah neka tabaligghe dhari se bine'. Namong dhari jarea lakar la bedeh ban nyata aneka benne mitos pole namong la ampon badha penelitiannah. Dhabunnah manabi se bapak neka sakek e tembheng dhari ebhu tandannah anak se dhalam kandungan neka ghaduwan karekatden se koat antara bapak sareng anak. Daddhi melannah dhari ka'dhinto nyetrum jaruah ka bapak magih saongghunnah ebhuna se mangandhung 9 bhulen.


Pokol sanga’ akhira tanti ben kiki nyosol, kiki minta maaf ka ca kancana amargha telat. Sandy, imam ben aya la paham amargha romana abek jheu. Eka langsung nyoro tanti ben kiki tojuk. Eka ngajek mandi neng kolam renang amargha aing kolam renang ghi’ uruh e obe dhedhina ghi’ seger, sandy ben imam langsung loncak ka kolam renang e sosol maso kiki ben aya. sedangkan tanti tak endhe’, eka la ngajhek tape paghun ta’ endhek akhiira eka nyosol se laaenna. E bekto se laenna renang ben amain aing tanti tiba-tiba ngambul ben ngamok tanpa sebab ke kancana. Kancana se len apangrasah tak nyaman ben tak ngerteh ke tanti arapa mak ngamok tanpa sebab.


Manabi sampeyan ngalakone dhusa raja ban aromasa bhakal ta' esapora ban aromasa pagghun maso' naraka jha' saneka. Paneka nyamana sampeyan paneka ta' parcaja ka pangaporaepon Ghuste Allah. Manabi smapeyan paneka ngalakone dhusa lebbi bhaghus atobhat ban ta' abalii pole kalakowan ghella'. Sabab manabi sampeyan paneka ta' atobhat ban aghadhuwan neyat san-mesan maso' naraka la pas alakone sadhaja dhusa san-mesan. Sampeyan ghi ongghu rogi raja amargha kalakowan sapaneka se ta' ekasokane Allah. Allah se kasokan paneka manabi oreng atobhat ban ngako jha' aba'en aghadhuwan dhusa, saenggha ngoba babatek se sabellunna ta' bhender kaangghuy dhaddhi oreng bhender. Tada' kalerona oreng ngalakone tobhat, se kalero paneka manabi ta' aromasa.


Sadhajana oreng jareya paste bedeh kegagalan dhalam odhi'na. Lok mungkin neng attas maloloh, paste bedeh neng bebennah e settong bhakto, Namong, mela dhari ka'dhinto sampeyan kodhu onenge melannah sadhajana la ampon badha takarannah se lok padeh antara settong sareng se laennah. Lok bisa e papadeh aghin sadhajana, paste bede korang ban lebbhinnah, sae ban jhubekna, celleng ban potenah, kasar tor alosna. Sadhajana neka dadhi settong se lok bisa e pangacoali aghin. pangacoali aghin engghi ka'dhinto ghi usaha se rajeh ban duwah se paleng tengghi. Mela dhari ka'dhinto kita kodhu ter penter nengale masalah. Dhuka aneka wajar ghi, daddhi pakoat marah.


Odi'en reng lake' se ta' bisa eyator dhibi' areya banne odi'. Apa pole odi' mon la eteta reng bini' reya padana maso macan eyator terbelong ta' andi' argha sakale. Reng lake' reya kodhu dhaddhi Pamimpen edalem kalowarga ban sakabbhinna parembhaghan. Banne ghun noro' pato magghi edalem Al-Qur'an ejellassaghi jha' Arrijalu kowwamuna alannisa'. reng lake' reya eceptaaghi kaangghuy dhaddhi pamimpen kaangghuy oreng bini'. Areya tada' kae'anna maso teori patriarki otaba feminisme. Areya parsoalan kawajibhan se kodhu elakone maso manossa lake' kaangghuy binina. Tape mon oreng lake'en ta' genna ya ta' rapa magghi menta pesa, keng mon se bini' ta' pelak reng lake' ghi' wajib ngajhari se bhender. Areya bhukte jha' Al-Qur'an adhil ban ta' adiskriminasi jenis kelamin.


Ngerassah bhunga teppak lulus ujian jiah biasa e rassaen. tapeh mon lulusseh olle nyontek jiah lok bisa e padheddhih sittong kebanggaan. Pasallah hasel deri lulus ujian jiah benne hasel murni ollenah dhibik, tapeh ollenah nilep jewebhen, bisa deri kancah otabeh ngibeh catetan dhibik. Keduenah pagghun jhubek. Apah pole mon bheng-nembheng jhek kancanah se laen jiah ajher sossa, bisa jadi sampe malem, keng ghebey olle nilai se bhagus neng ujian. Tapeh kita mala ngalak jalur instan se cek ghempangah ben lok mekeluar usaha ghebey ngolle'en. Selaen lok beroka, hasel riah lok bisa ngebey abek dhibik puas. Tebhenah rassah bhunganah saongghunah rassah bhunga se palsu.


Pangargha'an reya argha dari usaha otaba kalakowan se elakone. engko'  asokkor polana olle pangargha'an dari Balai Bahasa Jawa Timur polana segghut ngesse'e bagiyan-bagiyan dari Majalah se aghunaaghi bhasa Madhura. Pangargha'an ka'dinto menorot reng laen pola biyasa otaba ta' patot ekabhunga. Tape mongghu engko' argha sara jha' reng pangargha'anna aropa bhukte terbi'en majalah ban obang kaangghuy ghantena lesso se noles kaangghuy majalahepon. Saestona segghut noles e pan-barampan media tape senneng poko'en tolesanna terbi' sanajjan ta' ebajar. Pangargha'an paneka kodhu esempen ban bisa epatao da' ka ana' paghi' ma'le dhaddhi conto ban bisa lebbi bhaghus dari orengseppona. Majalah se etarema ekole'e plastik ma'le pagghun bhaghus ban ta' rosak ekeskes bakto ban jhaman. Pangargha'an jhughan amotivasi kaangghuy terros noles e majalah kasebbhut


Oreng se paleng bannya' odi' kadhibi' areya neng Jeppang ban Korea. Maske Naghara laenna noro' bunte', areya ta' bisa makala duwa Naghara jiya. Parkarana bannya' arapa oreng Jeppang ban Korea mele odi'a kadhibi'. Arowa oreng Jeppang neng barta ekabhare oreng se ajaga tana ban arghana dhibi'. Jan bannya' oreng se ngoros odi'en dhibi', oreng jiya jan tada' arghana. Polana bada tengka se ghi' ejaga. Dhing odi' kadhibi', reken ta' kennal bi' pa-sapa, arowa artena tada' tengka se ejaga. Padana la apa ca'en oreng laen. Sambina engko' ta' kennal. Ra-kera dayya. Bada keya keng polana ta' terro namba'a manossa pole. Mon kerana terro tedunga bi' oreng lake' otaba bine', oreng Jeppang ban Korea bisa alako bi' sakanca'an. Arowa tape' ghi' kabala kaada'. Enda' apa enja' alako dayya.


Andi' panakan mon la bannya' sakale reya senneng campor sossa polana kodhu adhil. Ta' olle le-mele, kase ka sala settongnga. Bakto andi' panakan se nyamana Mohammad Arsyil Majid se eyolok Arsyil bhunga ban senneng. Arsyil reya ale'en Alvin, bisa ekoca' Arsyil reya ana' nomer duwa' dari tang emba'. Bakto la abak raja, panakan se riya mapaddhang sefat se bhidha maso na'-kana' kabannya'an. Arsyil keni' la mapaddhang kapenterranna molae dari ghi' keni'. Etampa'aghi jha' ceppet ngarte, ban rassa terro taonna ce' rajana. Toman settong bakto amaen todi' tananga ekerra' tape ta' nangis. Gharighi'en eyobbhar pada ta' nangis, mala epatao ka reng-oreng jha' tananga la eyobbhar dhibi'. Panakan se Anyama Arsyil reya lakar la bhidha sara maso na'-kana' se laen.


Teppak kelas 10 engkok norok lomba noles cerpen neng sala sittong universitas negeri neng Sorbhaja. Teppak jiah se alomba engkok bik tang kakak kelas. Se mangkat bik oreng tuanah tang kakak kelas nompak mobelleh mereka, bik tang ghuruh bhasa Indonesia se dheddhih fasilitatorrah lomba kami. Adek se nyangka jhek teppak jiah engkok menang lomba noles cerpen, juara sittong umum! Engkok kiah deg degen teppak neremah penghargaannah. Tang ghuruh bik tang kakak kelas se bedeh e delem jiah bhunga sarah. ketelak cek bangganah dek engkok se bisa menang lomba jiah. Mereka ngucapaghi selamat terus ben sesekaleh ampo ngelakoh bik co ngocoh. Engkok cek bhunganah.


Katako'an se e alamen dhari oreng se lok biasa kadhibi'an sala settong hal se kodhu kita peraten aghin melanah hal jareya tantonah bisa nga gangghu kaodhi'an ban kabiasaan re saarenah. Melanah dhari jareya kadhiponapah carannah sopajha bisa lebbhi ghaduwan pamekkeran se bisa ngepongkere sadhajana kalakoan otaba kabiasaan se bisa ngalakone ban ngahindare rassah takok paneka. pan saponapan oreng jughan bisa ngelangen ban ngalakone carannah bhi' dhibi' edheng. Parlo e kaonenge bein manabi sampeyan jughan butoh oreng laen sopajha tanang neka se bisa a bhanto kabadha'annah sampeyan melana sobung se bisa daddhi tambannah ka'dhinto. Jha' takok ka badhan dhibi' ban toreh ajher daddhi se lebbhi sae.


Mon kake eselingkuwi oreng poko' jha' sampe' alako bharang se bisa marogi aba'en dhibi'. Nokole oreng otaba nyeksa aba'en dhibi' reya kalakowan gendeng sara. Mangkana sanajjan bhellis jha' sampe' nokol oreng bisa eyokom maso polisi ban mon nyeksa aba' kaneserre kalowarga, rengtowa, ban para bhala se ongghu-ongghu neser ka aba'en lebbiyan dari oreng se ghi' bhuru kennal ban ghi' bhuru dateng dari odi'en se aherra ghun nyake'e ate dhala masossa odi'en. Poko' sanajjan rowet ban sake' ate jha' pas mate pekkeran kodhu pagghun andi' ate tennang ma'le ta' marosak kaodi'an se ghi' lanjhang ban bisa dhaddhi olle ghante oreng se lebbi bhaghus.


Tao ye bakto ruwa pas bede acara pettong arena almarhum adekna engko`. Pas teppa` tor catoran marena acara, nyantai ghellu panengnga sakeng bannya`na reng lalabat, engko` ngasoh ghellu ben tan taretan. Pas marena ruwa bhuru engko` toju` neng teras bengko tor catoran pas acareta se lucu. Ra kera ye bede 8 oreng pas bakto ruwa akompol. Pas aghelle` ngeding caretana taretan, ta` sadar engko` akentok pas begh ranying. Buh aghelle` kabbhi oreng "beremma ra paraben riya, paraben patoan ongghu. Paraben ampo akento`an. Senga` degghi` mun endi` mattua jhe` akento` e ade`na mattuana ba`na. Ngalle lun". Aslina todus ye sambi aghelle` kiya wa engko`. Ye beremma pole la terlanjur, sakejjhe` pera` todussa.


Ngelateh bengallah oreng riyah kosuh deri kennek makle san rajeh deggik lok tejkerjet ngadepin kennengan sepeh tadek  oreng sampek neng kennegan rammeh se tadek kenal oreng. Kabbi riyah kodhu ekateh otamanah pertajeh dek abek'en. Pokoken mon   takok kedibik kiyah bisa seggut aduweh ben mon lok taoh jhelen ye kodhu atanyah se sopan dek oreng se taoh. Ngelateh bengallah oreng riyah kosuh deri kennek makle san rajeh deggik lok tejkerjet ben biasa odik mandiri polanah sajjeh tuah deggik oreng etuntut gebey mandiri. Kbbhi bisa pokok gellem ben usaha se penteng yakin gelluh ben bengal. Orosah man-dek remmah jiayh pecak'en budih pekker deggik pokok slamet gellun.


Oreng mon geliyek bik kotorannah keben riyah lakar lomra ben wajar, polanah se nyamanah kotoran ben taeh jiyah beunah beceng ben  eketelak bein tak sedep deri bentuk'en.  Tapeh ajiyah lakar resiko oreng se alakoh neng kennengan kebun binatang. Kebun binatang tentonah ebbek ben keben, deri se molaen ngakan rebbe ben ngakan deging ben se ngakan rebbe bik deging. Kebun binatang riyah kennengan wisata se rammeh ben nak-kanak kennek biasanah. Taenah keben riyah somberrah penyakek margenah pasteh bennyak kuman neng jiyah, mangkanah kebersihan deri kandhengah keben ben kennengan kebun binatang riyah kodhu ejegeh. Mangkanah jiyah neng kebun binatang pasteh bedeh petugas otabeh karyawan kebersihan se lakonah merseen taeh jiyah, meskeh bejik kodhu etahan.


Jaminan Kehilangan Pekerjaan otabeh JKP jiah jaminan sosial e berrik dek pekerja otabeh se ngalamin pemutusan hubungan kerja otabeh PHK ghebey olle manfaat arobeh pesse tunai, akses informasi pasar lakoh, ben pelatihan lakoh (pasal 1 angka 1 Permenaker 15 / 2021). Pekerja se andik hak olle JKP e atur e delem begien persyaratan penerima manfaat JKP. Manfaat JKP e berrik dek peserta se ngalamin PHK bisa jiah hubungan lakoh se adhesar dek PKWT (kontrak) otabeh PKWTT (tetep) (Pasal 8 ayat 1 Permenaker 15 / 2021). Selaen jiah peneremah manfaat kodhu bersedia ghebey alakoh pole marenah manfaat JKP e olle'en (Pasal 8 ayat 2 ben 3 Permenaker 15 / 2021).


Oreng mon neng kennengan rammeh biasanah sereng salah nyapah dek oreng laen, apapole mon oreng jiyah matanah minus pas keteppak'an lok ngangghuy kacamatah. Oreng deiyeh biasanah lok pateh jellas  mon ngetelak oreng laen deri jeuh, sampek kadheng bisa salah ngennalen oreng ben salah nyapah oreng. Pastenah mon le kededdhiyen deiyeh cek todussah apapole mon sampe oreng neng seddhik'en taoh. Mangkanah makle ngalengagih deri rassah todus mon le kededhiyen deiyeh bisa kaden nal-mekenal sekaleh dek oreng jiyah ben mentah seporah dek oreng jiyah mon salah nyapah oreng. Pastenah oreng jiyah degghik ngerteh ben mberrik seporah. Kededdhiyen deiyeh riyah le biasa apapole mon neng kennengan se sellak oreng.


Mon oreng neka lakar desarrah dhujen ngalak ghaduwanna oreng ghi lakarla ampon daddhi kebiasaan se mlarat e obe'eh. Mela dhari jareya sadhajana kodhu oneng emanabi lok sadhajana kancah neka pelak ka badhannah sampeyan. Mela dhari ka'dhinto manabi bedeh kancah se masemmak namong keng coman bedeh bhutonnah ban parlonnah bisaos mending bhi' tengateh bein sebab aneka biasannah lok tulus jaruah ban biasannah badha maksod tartanto ka sampeyan neka. Sala settongah mungkin terro nyengker aghinah sampeyan ban ngalak posisinnah sampeyan neng kalakoan. Sebab dunnyak kalakoan neka jahattah naudzubillah, kita bisa mateh manabi neng neng ben ghendeng. Melanah kodhu le mele dhibi'ban tengateh sarah.


Senjata riya ye bharang se bahaya ben ta` pera` bisa alokae secara fisik, tape ye mentalla oreng. Oreng dhaddhi tako` mun etodong senjata se bahaya bisa laddhing, bharang tajham otabe pistolla polisi. Sapa se terro etodonga pistol polana aghebey lako kejahatan. Mun parlo ye kodhu bede kesadaran ben pendidikan oreng ruwa ma` le ta` saromben aghunaagi senjata. Senjata riya kodhu etojhuaghi ka terdakwa mun alakone kejahatan otabe pelanggaran pidana. Pera` angkatan bersenjata se olle endi` senjata, salaenna ruwa ta` olle endi` senjata apoi. Polana mun sampe` bede edimma-dimma bisa mabahaya oreng, nyaba tade` artena pole. Beremma se tenanga odi` riya.


Bakto ghi' ghanjha ban ghi' bhuru tombu bulu, tang kanca ngorco ban dhala kalowar pejjhu. Mare jiya tang kanca entar ka engko' acareta apa se ekalako ban seddhi, nanges amargha tako' maso' naraka. Bakto ngorco koca'en nyaman sara tape bakto la kalowa te-potena pas bada rassa se nako'e e atena ban rassa ghella' ta' ghellem elang dhala ce' abitdha. Poko' tang kanca jiya aromasa enga' keng la alako zina ban kobater aba'en la ta' bisa maso' sowargha. Ontongnga bi' engko' epatennang ban dhusa se elakone jiya banneyan maso zina tape mon bisa ya jha' bali'i pole polana dhusa kene' mon eli-bali atompo' dhaddhi raja keya.


Kulah oneng kadhinapah carannah sopajha kita ngebey hadiah se rajeh ban bisa geressah dih cek rajennah ruah ka oreng. Caranah epon ghi kita neka kodhu masiap aghin saghalannah se arassah unik Bein ban lok toman e angghuy sareng reng Laen. Manabi biasannah Keng nabur teppong sareng tellor, sampeyan kodhu onenge banin karakterrah oreng jareya se e paghabayyah kejuden. Orengah semmoh locoh napah kaku apah orengah bisa a baur sareng reng laen. Carah ka' dhinto bisa akadhi ngajhek ngakan bhareng ban berri'kejudhen dhari reng laen se maghabay oreng otaba kanca kita ryah terkesan. Aneka manabi caen kulah jhau lebbhi ghaduwan makna seh.


Teppak kennek, ebok bik bapak alakoh dek luar kottah. Engkok e kapolong bik tang bhibbhik se ajiah mbak eng tang bapak. Engkok ngatoen tang bhibbhik bik sebbhuten 'nyek'. tang nyek riah andik anak tellok. le rajeh kabbhi teppak engkok e kapolong. se paleng tuah e kapolong bhibbhik eng pole. se keduek adek omorrah. ben se paleng kennek bhereng bik engkok ampo ngurusin engkok kiah, teppak jiah tang mbak riah SMA. engkok e kapolong cokop abit. tang nyek riah sampe le kadik tang nyek ongghuen. teppak tang nyek adek omorrah, engkok ghik bedeh neng kampong. engkok nanges sarah polanah lok bisa mole.


Oreng tua anyar jhaman satenya bhidhe bi' reng tua jhaman 90 an. Reng tua lambe' begh ketat ka anakna parkara aghama, pangajharan sakolah, ben mainan. Reng lambe' ye teghaan ka anakna, mangkana bannya' reng lambe' mentalla kuat. Ta' enga' sateya polana alasan nyare pesse, sibuk dhaddhi reng tua korang ketat parkara tello ruwa. Anak ce' e manjana. Aria se dhadhi sabab anak sateya korang cerdas, begh tako'an parkara kene' (ghampang fobia) ben ampo acangnga'. Polana reng tuana ajhejheli HP malolo ka anakna. Ye mentalla jhube', korang hubunganna ben oreng bannya' dhaddhi nak kanak ghampang tako'an. Aria ye bisa dhaddhi sabab utamana nak kanak sampe' reng la tua endi' fobia. Tambe bisa ampo ka alam bebas, dalem arte kaluar bengko, bannya' kanca ye bannya' pengalaman, tambe bengalan ben biasana bisa ngorange otabe maelang fobia.


Mayu dhuli akabin, akabin reya sonnatdha Nabi Muhammad, dhaddhi mon terro eyakowa ummatdha dhuli akabin. Bhungana akabin reya bisa apolong terros maso oreng se ekaneserre. Engko' akabin teppa' samarena tang bini molang taon. Dhaddhi engko' ta' osa aberri' hadiya ka bini polana hadiya molang taonna ya reya engko' banni bharang otaba kado. Hadiyanna aropa lake se ganteng ban manes pamesmma enga' engko' hehe. Akabin reya lakaran mabhunga ka ate ban kodhu andi' komitmen mon terro odi'en jhembharra. Polana mon ta' bisa saleng ngarteyaghi bisa marosak ka eketdhan se socce enga' reya. akabin reya lebbi bhaghus cokop sakaleyan maso settong oreng se paleng ekaneserre. Ta' osa atengka apa pole nyake'e atena bini areya banne sefatdha reng lake'.


Eppa' bakto engko' ghi' asakola SMA toman andi' sape 6 megghi' ban kapan eso'ler eporop se kenne'an ngobu olle tello bulan epandi'i arapa talena pas peggha', loslos bi' se ekekke' ban lako aghlubhuk. Sape reya teppa' se ghiras enga' bhanteng. Arapa oreng pas eyobher kabbhi ban eppa' ekenneng songkar dadana dhala bungu. Mare jiya oreng la ta' pate ngetek pas ekaambhulli se megha'. Sanajjan ekatellowe pagghun ta' kowat reng-oreng se negghu'a. Se negghu' tongar ekepataghi ban se negghu' tandu'en eyontalaghi. Tape di-budina sape reya nengenneng pas notot. Aherra bi' eppa' tamparra eghante maso rantay ban saterrossa ta' toman peggha' mon epanggher.


Neng pengghirra tase' roma barna koneng madhirap ecapo' are. Masjid se sega' raja pet-mepet neng roma jiya. Engko' neyaddha lakar terro amerri'a takerjhadhan ka tang kanca se bada neng roma barna koneng jiya. Engko' la mare akabhar ka emma'en jha' engko' entara ka romana tang kanca se anyama Sami. Emma'en soro kodhu jha' la-bala ka Sami jha' engko' dassa'a bi' tang kanca. Engko' bi' tang kanca bada neng Masjid. Nantos Sami mole dari pasar. Marena ekabhari bi' emma'en, engko' bi' kanca se laen la yap-seyap entar. Mare dapa' neng ada'en kamarra Sami. Sami bada neng dalem. Marena nyolet lelen se bada neng rote, engko' mokka' labang. Banne ghun Sami se takerjhat. Tape engko' keya. Polana pareppa'en jiya, Sumi mokka celanana. Engko' todus. Abali pole kalowar bi' tang kanca sambi notop labang pole. Pas aghella' bhareng. Hahaha


Manabi a mantan antara reng lakek ban reng bhinek paneka kodhunnah ghaduwan tojjhuen se e ka'arep ka'adha'eng. Daddhi ghaduwan jughan orientasi ban parsiabhan saghalannah epon. Manabi antara lakek ban binek lok ghaduen tojjhuen aneka se repot bisa daddhi masalah ka budinnah padhal la ampon nyekak janji antara reng lakek sareng epon se kobesah. Reng binek jha' endek manabi e ajheg reng lakek se eka'dhimmah oreng neka keng coman ghaduwan rassah cinta benne ghaduwan rassah tangghung jhawab tor orientasi ka'adha'eng. Melannah dhari ka' dhinto sampeyan kodhuen tengateh dha' sapah bein se ngajeggeh alakeh. Jek kor nyaman e berri'in jenjih, sadhajana bisa ajenjih tapeh bisa lopot.


Kadhukaan neka sala stetong benthuk anapah manossah neka kodhu a seap aghin saghalana melana ngadep aghin kasiapan ka sakobesah. Allah SWT la ampon nyiap aghin saghalana ka manossa molaen dhari laher, omor ban saghalana. Mela dhari jareya sampeyan kodhu onenge sopajha kita neka kodhu a yap siap dhalam kaadaan napah bein. E dhinggalaghin sareng oreng se paleng e kasayang neng dhalam kaloarghatantonah maghabay lokah bathin se cokop loar biasa melannah jareya lakar maghabay rassah trauma akadhi takok ka elangan pole pa sapah se badha neng dhalam kaloargha. Daddhi mompong ghi' bedeh ban lengkap toreh jha' sampe' ma elang ban a jhaga settong sareng salaennah dhalam kaloargha.


Sapa'a bhai mon sake' sara pagghun tako' pas mate, bakto majhadi' sanget bada e masake' engko' tako' pas dhaddhi pesana antara engko' ban sala settong famili se semma'. Se ekapekker pole le'-ale' sapopo se duwa' pada bakto e baba omur kabbhi ban embu'en reya ta' alako apa. Poko' la kabbhi se ekapekker polana kobater ban pangarep se ce' rajana mogha-mogha majhadi' reya ghi' bisa'a baras ban sehat pole. Tape bakto la ce' sangetdha rassa kakobateran sajan raja apa pole la bada se ngetok majhadi' kaangghuy nyebbhut asmana Allah. Pekkeran la ta' buwa' se ngampet katako'an dhala aing mata aghaggharan ta' egharassa ban cora' ta' andi' arepbhan pole. Aherra bhender ongghu ta' bisa along-polong pole kalaban majhadi'.  Sanajjan oreng odi' pagghun mate tape mon la sake' sara pagghun tako' sanajjan banni aba' dhibi' polana se ekapekker sakabbhinna.


Vino len-jhelenan ka masjid istiqlal. Vino ajhelen moso ca-kancanah nompak KRL dheri bekasi pas terros transit ning stasiun manggarai. Vino ben kancanah toron ning stasiun Juanda pas langsung ajhelen ka masjid istiqlal. Sabellun masok, Vino ben kancanah ngakan soto ghellun ning adheknah masjid istiqlal. Vino messen soto pas kancanah mesen bakso se gerobaghe bedeh ning sabellanah gerobak soto masske e ajhuel laen taoeh olle tojuk abhereng. Ning sebelanah Vino bedeh rombongan wisatawan lokal se tojuk ngakan soto kiyan. Vino ben kancanah tak pateh perhatian ka rombongan wisatawan lokal riyah. Tak abit pas rombongan wisatawan riyah mareh kaadhedk dheri pada vino ben kancanah.


Jenni, aya ben dimas satarenan, jenni anak wak tuwa’an aya nomer duwe’ ben dimas anak trakhir. Jarak omorr jenni, aya ben dimas tello’ taon kabhi. Jenni la akuliah semester akhir, aya kuliah ghik semester awal ben dhimas gik tojuk sekola SMA. Jenni, aya ben dimas jarang se atokaran mereka saling sayang satu sama laen ben saling me supprot ke inginan taretanh satu sama laen tape ke jhelen se positif. Kadeng jenni apangarasa tak eperlakukan tidak adil bhik ebok ben ramana antara le’ ale’nah tape jenni notobhin mare tadek atokaran masong ebok ben ramana. Aya neng kampusnah mesteh norok lomba puisi ben selalu e sanjung maso ebokna ben ramanah. Sedangkan dimas neng sekola mesteh juara sitong lomba tartil neng sekolanah.


Manabi sampeyan taoh pengalaman se maghabay majember ka ateh neka ghi pangalaman bhakto ghi kanak sareng kaloargha jareya. Hal se lok bisa e ka kalep sareng kulah ghi kabersamaannah neka molaen dhari tedhung e roma bidig lambannah sareng lampu se lok terrang ban dhari lilin bisaos. Manabi ngakan ghi kodhu e bhagi ghellun kammah se bhuntok kammah se etak sopajha sadhajana bisa melo. Napah pole kaloargha kulah kan bennya' daddhi nase' neka kadhang rang korang jaruah namong kodhu e kop cokop aghin sopajha bisa ngakan ban meloh sadhaja nak anak eng paneka. Mela dhari samangken sadhajana bisa ngakan nyaman ban kodhuna bisa a kompol pole staretanan ban bisa ngolang odhi' pole tapeh se lebbhi sae.


Rasannah lakar lok bisa e sebberaghin ka reng oreng ban lok bisa tembhang sareng e ghambaraghin perasaan ah. Se paleng jellas manorot kulah, manabi kita neka e dhinaaghin reng seppo napah pole jareya la ampon lok bisa apolong pole amargha la lok juduh, anak se bhakal daddhi korban. Korbannah jareya masalah perasaan se lok bisa e bhandhingin sareng paponapah. E dhinggalin dhri ghi' kanak, lok toman atemmoh otaba sadhajannah lah masalannah en laen polannah. Daddhi lok bisa jughan e papadeh de'ih. Manabi terro nanges amargha terro kadhi' se laen pasti rassannah jariya bedeh. Tape lok sadhajana bisa koat ban ngarassaen tadha' panapah.


Banne ghun parkara Heni bi’ Satpam. Sateya Heni la toron ka baba dari lantai tello’. Neng lantai tello Heni ngoca’ lapar. Keng ta’ terro ngakana nase’ se bada neng dalem pasar raja jiya. Mare toron dari TP, Heni menta engko’ ambu neng alfamart. Dapa’ ka Alfamart, engko’ maso’ bi’ Heni. Marena kalowar, bada oreng entar ka Heni nanda tanang. Heni tacengnga’ polana ta’ kennal. “Pessen parkerra, Mba’”, koca’en tokang parker jiya. Darana Heni onggha pole. Heni aghighir pole. Heni aghighir polana bakto maso’ ban nyaba’ sapedana, tada’ oreng se ngater otaba nojjhu’aghi jha’ esaba’a dimma se nyaman sapedana. Pas ro-moro dateng oreng ta’ kennal, se tareppa’en tada tandha pa-apa jha’ oreng jiya tokang parker. Heni aghighir sambi nojjhu’ tolesan se bada neng keddhung. Parkir Gratis! “Wa’ ro jhelling. Parker gratis. Marena mon maksa, engko’ atowwadha ya!” nyentak Heni ka oreng jiya.


kabannya'an lakar manabi lebhet neng daerah se petteng neng jhalan entar ka Trunojoyo neka biasannah la semmoh bahaya. Melanah bannyak kadaddhian se marabaya aghin kabannya'an mahasiswa e ka'dhissah. Dhari data neng kapolsek se tempat, bannyak korang lebbhi 5 kasos rampoghen neng daerah sekanjeh se e ka''dhimmah sasarannah neka mahasiswa. Nah dhari paneka sadhajana e himbau sopajha lebbhi tengateh bein manabi lebhet neng man dhimman sopajha tetep aman ban selamed. Mela dhari jareya hal se kodhu e laksana aghin engghi paneka ghal engghal mawas badhan dhibi'ban kaneseren sopajha sampeyan lok bedeh panapah. Kanesseren bein badhan dhibi' ban taoh dhibi' sopajha lebbhi aman.


Engko' e settong bakto toman epaceplok ban atokar kantos soker otaba ta' sarmo maso posapo bi' tang sapopo polana aberri' ola' pate'. Sabellunna engko' ta' tao arapa tang sapopo jiya me' tako' sara ka ola' ja' ke'-lake'. Bakto ebalai taretanna mangkana sabbhan ghi' kenne'en eko'-tako'e pas ola' esaba' ka colo'en dhala saban. Mangkana mon oreng berra otaba trauma reya biyasana kabannya'an polana bakto ghi' kenne'en toman eko'-tako'e otaba ngalami kadhaddhiyan se terros cekka' ban ekaenga' kantos towa. Mangkana jha' ako'-nako'e oreng ngangghuy bharang se ekatako' polana bisa dhaddhi tokarra otaba dhaddhi ta' akorra sataretanan. Contona engko' etokol ngangghuy posapo polana aberri' ola'.


Thalassophobia ariya istilah otabe oca`na oreng barat ka oreng se endi` gejala perasaan ce` tako`na se lebbih de` tase` otabe samudra. Bhan ngabes ka tase` maste se e abes engko` bhakal tasellem. Teros nyobhai pekkeranna enga` se bhakal mateya mun nangale tase` otabe samudra jeriya. Kelainan riya bisa ta` pera` ka tase`, tape ka kennengan otabe objek tertentu. Ta` bisa tao se paste berempa bannya` oreng se ekenneng panyake` riya, bisa ekoca` jarang kiya. Polana kabannya`an ye dari faktor trauma. Ca`na penelitian se elakoni e luar negeri, paleng bannya` se kadhaddhian ruwa bebini` atambhang lalake`. Panengnga lalake` ruwa abe`na lebbih bengalan etambhang bebini`.


Perasaan ben pekkeran se ce' tako'na sampe' asababaghi kadhaddian se ta' nyaman bisa e ulang pole. Aria fobia nyamana. Bannya' oreng se fobia panengnga pas ngalami kadhaddhian ta' nyaman dalem odi'na. Misalla se dhaddi sababbha panengnga ce' tako'na pas atimbullaghi trauma se ta' re mare sampe' karajana. Oreng se nga'riya biasana odi'na korang sossah otabe ta' ende' sossah, terrona se nyamana malolo. Mangkana parlo e coba' kabbhi bharang se bisa asababaghi oreng endi' trauma. Ta' bhagus mun trauma alias tako'an sampe' karajana. Odi'na korang nyaman. Serba aghantong, otabe "kodhu" pokokna. Ye kan bisa marepot kiya ka reng laen.  Ye kan.


Long-molong kalaban nale'e tabu' bisa awujuttaghi apa seekaterro. Engko' melle sapeda motor New Yamaha Vega R se abarna mera maron se bakto jiya lakar bannya' ekaterro oreng. Vega R mera maron se cap-capbhan ban tolesanna enga' caceng esebbhut keya Vega caceng kalowar taon 2008 kantos 2009. Engko' long-molong kantos olle 8 juta pas ekabelli Vega R mera maron taon 2008. tadarina senneng bi' engko' eyellap malolo kadhang saare 2 kale dhala ecokoco maso oreng. bhan mare asar esambi jar-kalaenjar ka Ghuwa Lebar ban eghiba alengleng kottha bhan are. Keng emanna engko' sabbhan tako'an ka reng bini' aherra ghun jar-kalaenjar maso pada lake'en polana ta' andi' cewe'.


Serah se lok kastah manabi e dhinggal omor sareng reng seppo se e ka'dimmah jariya bhakto kita teppak nyareh engon ghabay kanreng seppo jaruah. Kaula dhukannah ghi pora'alla pasti nanges. Sebab perkara kastah jareya pasti bedeh dhi budih daddhinna sadhajannah manossah lok bisa ngendaliaghi kacoali sabelummah badha usaha sabelum jareya kadaddhian. Rassah kastah se e alamaghin dha'sadhajana manossah neka manorot kaula, kodhu e jhalanaghin sebab kita bisa ajher dhari paneka ban daddhi ah manossah se bisa bijhak pole ka adha'eng. Ban dhari ka'dhinto sampeyan jughan bisa daddhi manossah se lebbhi sae ban ngaddepbhin masalah jareya bisa leggeh tor koat pole


Sampeyan kodhu onenge manabi neng Madhura paneka bannyak acara adhattah. Sepaleng e tek dhantek neka manabi badha du belesen. Nah jareya biasannah alengleng dha' pong kampong ban arebbhu'en seladhennah reng-oreng. Manabi neng roma jareya bannyak kalakoan se esiyap aghin sareng roma, kalaban dhari paneka se esiyap aghin molae dhari ghi' lagguh, antara epon atanak nase', ngebey jhukok tempe, tellor daddhar ban rap orap. Manabi jareya e sediaghin dhupah neng dhu paddunnah roma sopajha ro'om ban daddhi syarattah oreng se aselamdhen. Melannah dhari jareya adhantos ghilaran dhari kyaennah paneka se nuwein. Se dhateng ghi reng oreng kampong ban nak kanak kennek biasannah se merammeh, polannah badha selabed jareya se ekesennengeh.


Carannah sopajha sampeyan ghaduwan peluang se rajhe olle undian ghi segghut aghin ngobange ban olle kupon undian neka seh carannah. Sapah se lok terro olle hadiah undian se gratis ban percuma neka. Paste sadhajana oreng ghi padeh terro jaruah, namong lok sadhajana bisa oneng kadhinapah caranah. Masalah rejekkeh neka ampon se kobasa se ngator, sampeyan coma nengale bain ban pabannyak maos duweh sopajha ghaduwan rejekkeh se lebbhi sae lok nambun adhantos hadiah rajeh neka heheh tapeh tak anapah nyamannah bein usaha, setidak eng bisa taoh presessah manabi la apon usaha jareya. Daddhi jha' kempang nyerrah deiyeh sadhajana lakar bedeh proses ban aneka lok ghampang jaruah tretan.


Bakto omor 9 taon engko' takerjhat labu dari attas lencak pale'. Sabellunna tedung nyaman kadhibi' e kamar tengnga, pas ngeding munyina thak-khlotthak eyattas lamare klambhi se bada sobhluk raja. Engko' mella' pas ngatela' bada toyol 2 teppa'en mokka' totobha sobhluk. Engko' dhuli abhanjal ban ghagghar dari attas lencak pale' se abak tengghi. Engko' labu napang ban toyol ghella' lakar ongghu pada maso se bada e tv. Toyol ghella' kenne' enga' bhaji' mowana pote ban ngangghuy katho' se enga' popo'. Ghan jiya engko' tao robana toyol ban bakto jiya lakar teppa'en som-osomma oreng kaelangan pesse bhan are. Ya ongghu arapa pas engko' se ngatela'. Tape ontongnga pesse e roma ta' elang polana eberri' pangapessa toyol se aropa jhimmat.


Do addoh kanak toman rapah kaula teppak lomba bisnis jareya se pertama kaleh neng trunojoyo madhura langsong ngebleng sekalean teppak maju presentasi. Caretannah jaruah, kulah sareng tim nekah kan la bedeh neng roangan auditorium kennengah lomba ka'dhinto. Nah kabetulan lomba jarea se masok neng 10 besar ruah. Kaula saren tim jareah sabenderrah olle nomer uruden se ka 3. E ba tiba jurinnah menta acak bein ban noddhuk kita daddhi nomer uruden se pertama doh la ngjjhit kulah ban takok ruah. Takok neka amargha kulah semmoh demam panggung manabi dadaghen. tak le bendher ongghu tretan, kulah akherrah demam panggung sarah ban daddhi nge blang teppak e pakon bagiannah kulah mresentasi aghin. tapeh untungah tang tim bisa ngabanto tanpa nga onenge kulah jha' ngebleng. Ban alhamdulillah juara 1.


Engkok andik paman. Ajiah alek eng tang ebok, tong sittongah ank lakek neng keluarganah ebok se atretan kebelluk. tang paman riah lok toman akrab bik engkok. tang paman kiah ampo andik pekkeran se bhidheh bik tang ebok. tapeh polanah tang paman riah tedung seroma bik engkok neng romanah nyai, tebhenah kami ndek lok ndek kodhu rokon. tang paman ampo ngombheng engkok. engkok ampo pegghel sarah dek ajiah. tapeh teppak jiah engkok kelas 8 otabeh 9. engkok le apinda sekolah dek sorbhaja. teppak jiah engkok olle telpon jhek tang paman adek omorrah. engkok nanges sedheddhinah. engkok kerrong dek ombhengannah tang paman. ajiah oreng se pelak sarah saongghunah. noles riah engkok dheddhih kerrong dek tang paman.


Mon teppak odik dhibik jiah rentan e kennengen rassah seppeh. Tapeh jhek ngangghep sepele rassah seppeh se depak dek abek eng marghenah ajiah hal se lumrah e rassaen teppak odik dhibik. Teppak odik dhibik rassah kesepian riah bisa merrik efek dek kasehaten. Ternyata lok cuma kasehaten mental, tapeh kiah dek kasehaten fisik. Mangkanah mon hedeh ampo ngerassah seppeh teppak odik dhibik, dhulih lakoen penanganan male kondisi riah lok sajen sarah ben nimbulaghi masalah kesehaten se serius. Penelitian nemmoen jhek perasaan seppeh ben terisolasi andik dampak jhubek ghebey kasehaten se setara bik obesitas. Sajen abit oreng ngerassah keganggu bik rassah seppeh, sajen jhubek dampak eng dek kesehaten.


Ghik ennonah tang bebek rembik. Engkok se ghik kennek lok taoh tang bebek rembik dimmah. Pokok teppak mole tang bebek jiah tedung neng roma se e kennengin engkok. Sejak jiah dheddhih roma sajen rammeh. Anak eng tang bebek jiah binek, anak keduek, tapeh anak pertama deri lakeh keduek eng. Se bhunga benne engkok tok. Mbak eng bhejik riah bhunga sarah andik alek. Dek adek eng ajiah anak tunggal polanah. Sejak jiah tang sepopoh jiah dheddhih ampo ngejegeh alek eng. Mon adek lakonah ampo amaen bik engkok bik alek eng. Keluarga besar cek bhunganah olle ketambaan sittong anggota keluarga pole, ben binek pole.


Para reng seppo tarotaannah oreng seppoh ngode nak kanak milenia samangken kodhuna la ampon oneng manabi kita neka daddhi reng tuah jha' egois mon nak kanak bhaktonah teppak leng mellengah. KIta kodhu parajeh ateh ban mangerteh sopajha kita neka bisa melein anak kita melanah kita jareya kodhu sabbher. Nak kanak se dhujen nokolan oreng jareya akh=ibaddeh emosinnah se lok bisa e sampe aghin ban bhuktenah neka nokol ka reng laen sakeng dhari emosinnah lok bisa e kontrol. mela dhari jareya bia pok capok e kennenge ombheng sekaleh sareng reng sepponnah reng laen ka nak kanak kita. Daddhinah kita kodhu bisa melein tor lebbhi sae sopajha lok bisa ka ulang pole kasus kasus rajeh laennah.


Oreng aneka lok kerah ba tiba gamok lok jellas mon keng lok ghaduwan masalah rajeh tor berrek ka badhannah dhibi'. melannah dhari aneka sampeyan kodhu onenge apah penyebab ah oreng neka ghaduwan emosi rajeh neka sampeyan kodhu onenge lebbhi ellas pole jha' asal mangeteg malolo. Sampeyan manabi taoh jha' e pekelakoh lok bendher sareng reng laen jha' neng neng ban mangeteg bein. Sampeyan kodhu sareh napah masalah rajeh mek bisa oreng jareya ghaduwan emosi se aduk leddhuk ngan jareya. Sampeyan kodhu bisa nengale pole pan apahse badha neng dhalam badhannah oreng jareya jha' sampek ngalakone hal se jhubek. Manabi kulah mon ngamok lok e pelakoh se adhil ghi paste kulah jareya lakar ma ongghe ruah emosinnah. Ghun dhari paneka sampeyan kodhu nengale pole ban tengateh.


Perasaan takok bhakto ngataoaghin kaloargha neka kodhu masok masakek ban kodhu ngarassaen kasakek an jareya rassanah lok tegeh bein nengalenah. Ban pole benne kulah dhibik se operasinnah namong reng laen, tapeh rassannah jareah kulah lok kobesah paapah ban kulah dhibik se arassah takok sabereng bedeh. Melanah dhari paneka rassannah jareah lok kobesah pa apah, nengale e infus sareng epasangen sabereng bedeh neng bedhannah neka rassannah ancor ban tak koat nengale epon. Badhannah lok kobesah pa apah, namong kulah kodhu pagghun teggher melanah jareah daddhi rassah semangaddeh kaloargha kulah. Kodhu ghaduwan rassah bengal se rajeh, sopajha bisa lebbhi paddheng pole ngadebbhinnah.


Taon 2016 riah taon e dimmah engkok bennyak sarah menang ba lomba. Lok taoh lomba blog, lomba foto, otabeh lomba neng sekolaan. Taon riah kiah rejhekeh keluarga rus terusen ngalir lancar deri pihak lakeh otabeh engkok dhibik. Engkok asokkor teppak taoh jiah kabbhi. Seoreng kancah toman aceretah dek engkok jhek setiap hasel se kita olle'en jiah lok toman ngekhianataghi usaha. Yeh bhendher, kabbhi se engkok olle'en setiah benne tanpa alasan marghenah le bennyak kiah usaha se engkok lakoen. Teppak eng taoh engkok menang sittong kompetisi, engkok ngerassah karya se engkok haselaghi selama riah e berrik sittong penghargaan bik oreng laen.


Tape mun e luar negeri parlo cara laen ghebey ngadhabbhi co ngocoan se sara. Arapa? Panengnga mun e luar Indonesia riya orengnga kadhang sampe` angghuy kekerasan. Tambei bi` ajhar bela diri. panengnga sampe` ampo nokol, sara ghellu la pokokna. Bhidhe ben Indonesia se kenal aghama ben tata krama. Aslina ye paleng bhagus ajaga kasabbharan. Kanjeng Nabi Muhammad bhai teka` ekentor bato ben ecokoco sara pagghun ta` alaban. Maksoddhe ye bae` riya sabbhar ruwa lebbih bhagus. Bit abit kiya kan ksoh se ampo co ngoco. Arapa ma` kuat se ecokoco. tambe sabbhar oreng, tambeh bannya` oreng se songkan aslina. sabbhar maksoddhe benni lemah, tape justru kuat ate etambe kuat fisik.


Reng binek neka biasa manabi la dhepak ka tangghallah ghi paste bedeh lok beressah. kadhang ngamok lo jellas ban sa' karebbeh dhibi'. kadhang jughan badha se nanges ban lok oneng apah se e ketanges jareya. Kadhang jughan dhen beden ban ngalakoen pa apah jareya lakar semmoh bedeh malessah. Sadhajana neka kabbhi pokok lok bendher sadhaja. Mela dhari jareya, kabannya'an neka reng binek e pengaroen sareng hormon jareya se lok bisa stabil. Daddhi reng lakek kodhu e pangerte aghin ghi sopajha lok patang carok bandhibuh sadhajana. hal jareya paste kabanynya'an reng binek ngalamen sebab se noles neka jughan ngalame hal se padeh jughan.


Bhakto kaula toman rennang neng budinnah roma ka dhibi'an kulah a rassah e tarek ruah sareng pa apan. teppak jareya saketar pokol 11 seang ulah niattah a sassa ka songay sareng cbhu ebhu neng pengghirrah roma jaruah. Mlenah sassannah kulah neka bannyak deddhi kulah a sassa kadhibi'. Nah melannah jareya san le mareh a sassa neka kulah tak le dhi pandian jaruah lajuh san bit abit neka corak bedeh se narek ruah dheri budih. AKherrah kualh semmoh bedeh telellep neka. Lajuh kulah menta tolon namong lok bisa a suarah, Lajuh e tengale sareng bhebek neka pas e tolongen, akherrah kulah e tarek ban alhamdulillah bisa selamet dhari talellep. Ban sampek samangken kulah trauma mandih songay kadhibi'.


CPNS-an ebukka' bhan taon tape ta' toman etarema polana kala nilay maso se sertifikasi ban se impasing. Ta' ngaolle apa se ekaterro reya lakar kadhang mamellas odi' ban ta' majhembhar odi'. Li-bali noro' ujiyan CPNS ta' ghellem etarema rassana ngennes. Molae lamba' ngarep andi' pangaselan se bisa majhembhar odi'en kalowarga apa pole la andi' ana'. Gajina PNS mon neng Madhura reya la salpa' ban sepa'. Rakera 2,5 la bisa ta' ateng-bhalunteng nyare kasap. Kalaban gaji se dari PNS engko' yakin odi' ta' malarat, ana' bini ta' mellas. Tape ya da'remma usaha la mare tape ta' endi' bagiyan kaangghuy dhaddhi pongghaba. tape engko' ta' enda' ambu, mon ghi' bada'a pole mokka' CPNS-an engko' pagghun ngoddhi pola me' eparengi jhalan.


Bada oreng entar ka songay keng ajhalan dem-salendemman. Dhaddhi bi' engko' epaenga' tako' tasellem otaba netdha' bharang se esangghu kaju. Polana e dalem songay reya bada bhajana, bhaja reya biyasana ceng-manceng oreng kalaban aropa kaju. Mon pas semma' biyasana esalbhak pas eyeret ka songay otaba nengneng e aing ban mon pas bada oreng lebat langsong ekekke' sokona. Pas dhuli ekakan dalem aeng, sanajjan bisa buru mon la bada e aing pagghun tasellem mon soko la ekekke'. Mon la tasellem reya tada' arepbhan sakale kaangghuy kalowar dari aing. Mangkana te-ngate mon bakto bada e songay tako' tapalang pas tasellem esalbhak bhaja.


Engkok bhunga sarah, cak! Engkok norok jalan santai acaranah hari jadi kottah Bhengkalan se e adaaghi neng lon - alon Bhengkalan. Tang kakak kan dheddhih panitia tebhenah engkok olle empak dhelubeng undian. Ajiah mitong tang kakak, ebok, ben bapak make le tang kakak lok olle norok ben tang bapak ben ebok bedeh e roma. Tapeh engkok mekkelen ceretanah. Ghu taoh ternyata engkok olle sepeda, cak! Deemmah lok bhunga. Jhek reng engkok lakar terro sepeda kabit ghik ennonah. Sang setiah olle sepeda gratis (make benne deri Jokowi) se bhagus amerk ben ketelak eng lok dhik rosak, engkok sajen semangat ghebey ngengkal dek lon - alon bhen arenah. Tegghu bhein.


Bede beberapa cara ma` le se ta` biasa demam panggung dhaddhi bengal. Engko` aberri`a carana ghebey ba`na se angghuy kacamata ye. Pertama latian lun e ade`na kaca raja sambi abes abe` dhibi`na. kaduwe` latian teros sampe` la faseh. Katello` coba tampil e ade`na oreng se semma` otabe e ade`na oreng tua. Katello` mun la depa` ka acarana otabe baktona tampil ka ade`, bukka` kacamatana. Mun sakerana gi` bisa nangale jhalan ye bukka` ghellu ma` oreng e ade`na otabe ca kancana romasa abe`na ta` nangale. Kaempa` jhe` romasa mun ca kancana ngabes abe`na, romasalah mun e ade` ruwa tade` oreng sakale se negghu. dhaddhi mun la nga`ruwa kan nyaman ye.


Sadhajana oreng jareya lok bisa sarah manabi e pkon saleng ngaregghein settong sareng salaennah, melanah dhari jareya neng dhalam atoran Undang Undang neka la ampon e ator papaserah se dhen bedhen ka oreng ban ngalakone hal se jhubek tor adha kandha hal se sangkot paoddeh sareng SARA. Bannyak sarah kengan oreng se lok oneng kabadh'an atoran aneka ban bannyak jughan oreng se ngalakoneh hal se lok sae ka oreng laen ban sangkot paodeh sareng SARA jareah. Jha' sampeyan lakar la oneng manabi neghara kita neka lok coman neng Jakarta bein otaba neng Bali bein, tapeh Papua, Madhura, Batak, Kalimantan tor sadhajana kotta se bedeh neng neghara kita neka tettep pagghun Indonesia. Namong bidennah engghi jareya pulauwah bideh, bhasannah jughan bidhe, adha, aghama tor laen epon jughan en laen.


Senyatannah pesse undian neka ghi dhari manajemen hasel dhari perusahaan nah dhibi'. Manabi undian neng BRI ghi dha'neka bisaos. Daddhi sampeyan nabung jareya kan pastennah bedeh bungannah, lok kerah sobung kan ghi. Nah, manajemen pastinnah la ampon oneng kammah pesse masok kammah pesse kaloar. Dhari jareya e kelola pastinnah sareng perusahaan. Mennang undia manorot kaula settong hal se bisa maghabay oreng Laen ghaduwan motivasi se lebbhi tenggi. Sebab undian neka kan tong ontongan, daddhinah lok sadhajana bisa olle en kan. Sae ongghu strategi nah neka. Salaen nabung nasabah jareya, nasabannah ghi'olle pa'teppa'. Apah pole pa' teppa' eng rajeh, akadhi mobil, montor, tv, kulkas ban laen epon.


E areh minggu, kaula ban kanca-kanca sakolaan kaula amaen e lapangan neng sore areh. Kaula ban kanca kaula amaen bulu tangkis, tak lamaa kanca kaula bada se norok amaen, ban bada se tak norok, melana males otaba tak tao. Kaula ban kanca kaula amaen santak, amaen melana oreng amaen bulu tangkis biasannah. Tak lama baktoh, jam ajhelen abit, kaula ban kanca kaula aghentean se amaen bulu tangkis paneka bik laenna. Kaula lajhu tojuk ban adha-kandha, ban daddhi penonton se amaen bulu tangkis jareya. Tak abit kanca kaula kabhingongan melana pessena elang, kaula ban kanca kaula langsong nyareh reng-bhareng, tak abit bakto sala settong dhari kanca kaula bhada se nemmo pesse jareya melana ghegger ban e sap-sap angen. Kanca kaula senneng, bhunga ateh melana pesse ghellek lok deddih elang, ban langsong e sakalangkongan dha' kanca ghula.


Bhakto areh Selasa malem Rebbhu aneka kulah lok ngenneng areh pertama. Rassannah  lakar lok nyaman ruah tabhuk acorak e korkorrah. kebetthulan teppak jyah bedeh tang mbak a maen dhak reoma, padahal le tok toktogen kamar tapeh kulah lok nyaot sama sekaleh. Pokok mon teppak lok ngenneng neka sadhajana serba salah ban rasannah terro ngamokkah tapeh sobhung apa se madaddhi ngamok. Akherrah kulah jareya lajuh mukkak labhang ban ngamok ka mbak. Tang mbak se ekenenge ombheng jyah bingong napah salanah. Kulah bingong jughan apa sebabba, tape akherrah badha rama se manennange kulah. Lajuh kulah sadar, arapah kulah mek kadhi neka ban aseporah ka mbak.


Selaen jiah, rassah bhunga jiah e saluraghi lebet rassah sokkor laen. Sabbhen mole sekolah teppak sore e pabedeh aghi jher - ajheren ghebey nak - kanak SD. Ajiah maksutteh male nak - kanak neng dhisah jiah lok cuma ajher neng sekolah, tapeh kiah andik ghuruh laen neng luar sekolah. Riah bisa e bitong dheddhih sittong usaha les ben pengulangan pelajheren sekolah. Tojhuennah male mepadeh fasilitas ben sarana prasarana ghebey nak - kanak dhisah bik nak - kanak se andik akses lebbi dek pendidikan. Ariah dheddih sittong bentuk rassah sokkor ben berbagi kebhungaan bik oreng laen atas kelulusen ujian Dia neng sekolaan.


Maseddhi bini reya segghut elakone lantaran ta' andi' pesse. Pesse lakar banni jhalan kaangghuy ghubhirana odi', tape mon ta' andi' pesse rassana odi' ta' samporna. Bada'a bhai bharang se dhaddhi seddhina bini polana kadhang ta' pada maso andi'en oreng laen se ngangghuy emmas otaba bisa melle kabbhi bada. Sanajjan arta banni nomer settong e dhunnya tape dhaddhi reng lake' mon ta' bisa mabhunga bini reya lakar la ta' patot. Mangkana sabisaa engko' long-molong kaangghuy masenneng bini e dalem kalowarga apa pole e jhaman setiya mon akaliwarga pas ta' andi' dhunnya ta' eyarghai maso tatanggha, bhala, ban sakabbhinna oreng. Banni keng ajhuba'aghina oreng, tape lakar la kabada'an setiya da'iya.